pythainlp/thai-wiki-dataset-v4 huggingface dataset:
เทือกเขาโออุ

เทือกเขาโออุ (; โรมาจิ: "Ōu-sanmyaku") เป็นเทือกเขาในภูมิภาคโทโฮกุ ประเทศญี่ปุ่น เป็นเทือกเขาที่ยาวที่สุดในญี่ปุ่น ยาว 500 กิโลเมตร (311 ไมล์) จากทางใต้ของคาบสมุทรนัตสึโดมาริ จังหวัดอาโอโมริ ไปจนถึงภูเขานาสุทางตอนเหนือของภาคคันโต ถึงแม้จะมีความยาวมากแต่มีความกว้างเพียง 35 กิโลเมตร (22 ไมล์) จุดที่สูงที่สุดคือภูเขาอิวาเตะ 2,038 เมตร (6,686 ฟุต)
เทือกเขานี้ประกอบด้วยภูเขาที่เป็นที่รู้จักกว้างขวางหลายลูก ได้แก่ ภูเขาฮักโกดะ ภูเขาอิวาเตะ ภูเขาซาโอ ภูเขาอาซูมะ ภูเขายาเกชิ และภูเขาอาดาตาระ
การตั้งชื่อ.
ภูเขาถูกตั้งชื่อตามแคว้นมุตสึ และแคว้นเดวะ ใช้คันจิหนึ่งตัวของทั้งสองจังหวัดรวมกันนั้น คือ 奥 และ 羽 ตามลําดับ
ธรณีวิทยา.
เทือกเขาโออุเริ่มก่อตัวขึ้นในสมัยไพลโอซีนอยู่ตรงกลางของส่วนโค้งญี่ปุ่นตะวันออกเฉียงเหนือ เป็นผลของการจากการมุดตัวของแผ่นโอค็อตสค์และแผ่นแปซิฟิก ทำให้ก่อตัวเป็นแนวภูเขาไฟในยุคควอเทอร์นารี
ปอร์โตมาโซ

ปอร์โตมาโซบิสซิเนสทาวเวอร์ (มักเรียกสั้น ๆ ว่า ปอร์โตมาโซ หรือ "Big Blue") เป็นอาคารระฟ้าแห่งแรกและแห่งเดียวในประเทศมอลตา โดยเป็นอาคารสำนักงานซึ่งตั้งอยู่ในย่านปอร์โตมาโซของเมืองเซนต์จูเลียน (ซานจีลยาน) ซึ่งเป็นเมืองทางทิศเหนือของวัลเลตตาเมืองหลวงของมอลตา เปิดดำเนินการในปี พ.ศ. 2544 อาคารมีความสูง 97.54 เมตร (320.0 ฟุต) มี 23 ชั้น ซึ่งเป็นพื้นที่สำนักงานเชิงพาณิชย์แบบผสมผสาน เป็นอาคารที่สูงที่สุดของมอลตาเมื่อสร้างเสร็จจนถึงปี พ.ศ. 2563 เมื่ออาคารเมอร์คิวรีเฮาส์ทาวเวอร์ (Mercury House Tower) ซึ่งอยู่ในเขตเซนต์จูเลียนเช่นกันและยังอยู่ระหว่างการก่อสร้างมีความสูงมากกว่า
รูปแบบการใช้งาน.
หกชั้นแรกของอาคารมีพื้นที่ชั้นละ 465 ตารางเมตร (5,010 ตารางฟุต) ในขณะที่ชั้นที่เหลือมีพื้นที่แต่ละชั้น 295 ตารางเมตร (3,180 ตารางฟุต) รวมพื้นที่ทั้งโครงการ 128,000 ตารางเมตร ชั้นแรกเป็นพื้นที่ของศูนย์การค้าอาร์คาเดีย (Arkadia) ในขณะที่ชั้นบนสุดของอาคารเป็นไนท์คลับที่มีระเบียงที่สามารถมองเห็นทิวทัศน์ของประเทศได้
อาคารตั้งอยู่ใกล้ย่านธุรกิจกลางคืนเพซวิลล์ (Paceville) และมองเห็นท่าเรือปอร์โตมาโซมารีนา (Portomaso Marina) บริเวณโดยรอบมีโรงแรม, อพาร์ตเมนต์, บาร์และร้านอาหาร, ร้านค้า และทางเดินริมอ่าวสปีโนลาที่เรียงรายด้วยต้นไม้
กาสิโนปอร์โตมาโซตั้งอยู่ในอาคาร เคยเป็นสถานที่สำหรับการแข่งขันโป๊กเกอร์ Battle of Malta ในปี พ.ศ. 2555 และ 2556
ผนังกระจกของอาคารทำจากกระจกตัดแสง ทำให้แทบไม่สังเกตเห็นแสงจากอาคารในตอนกลางคืน จะมีเฉพาะแสงประดับบนหลังคาและเสาอากาศเท่านั้นที่จะส่องสว่างเป็นสีแดงและสีน้ำเงิน
การก่อสร้างอาคารปอร์โตมาโซ เป็นที่วิพากษ์วิจารณ์ตั้งแต่ต้น จากความสูงของอาคาร และประเด็นของสถาปัตยกรรมที่ไม่สอดคล้องกับอาคารดั้งเดิมของมอลตาอื่น ๆ ที่อยู่รายรอบ
อาคารปอร์โตมาโซทาวเวอร์ 2.
ปอร์โตมาโซทาวเวอร์ 2 (The second Portomaso tower หรือ "Crystal Ship") เป็นโครงการต่อเนื่อง อาคารสูงโครงสร้างเหล็ก ตั้งอยู่ติดกับอาคารปอร์โตมาโซบิสซิเนสทาวเวอร์ อาคารมีรูปทรงใบเรือสูง 11 ชั้น ประกอบด้วยพื้นที่สำนักงานรวมกว่า 5,000 ตารางเมตร และพื้นที่ระเบียงอาคาร 1,500 ตารางเมตร ออกแบบสถาปัตยกรรมโดยสถาปนิก Ray DeMicoli จาก Demicoli+Ass เริ่มก่อสร้างในปี พ.ศ. 2560 แล้วเสร็จเปิดดำเนินการในปี พ.ศ. 2562
กือยิวมูซึกแฟสต์

กือยิวมูซึกแฟสต์  เป็นเทศกาลดนตรีนานาชาติประจำปีในกรุงเคียฟ ประเทศยูเครน ที่รวบรวมดนตรีคลาสสิกสมัยใหม่ของยูเครน โดยมีเป้าหมายเพื่อส่งเสริมนักดนตรีชาวยูเครนในบริบทของศิลปะโลก ผู้ร่วมก่อตั้งเทศกาลได้รับทุนจากรัฐอันได้แก่กระทรวงวัฒนธรรมยูเครน และสหภาพนักแต่งเพลงแห่งชาติยูเครน
เทศกาลนี้จัดขึ้นทุกปีในช่วงปลายเดือนกันยายนถึงต้นเดือนตุลาคม โปรแกรมของเทศกาลนี้ประกอบด้วยผลงานของนักประพันธ์เพลงชาวยูเครนและชาวต่างประเทศสมัยใหม่ ศิลปินเดี่ยว และวงดนตรีที่แสดง
ประวัติ.
เทศกาลดนตรี "กือยิวมูซึกแฟสต์" จัดขึ้นครั้งแรกในปี 1990 เริ่มต้นโดยนักแต่งเพลงชาวยูเครนชื่อดัง อีวัน การาบึตส์ ซึ่งเป็นผู้อำนวยการดนตรีของเทศกาลตั้งแต่ปี ค.ศ. 1990 ถึงปี ค.ศ. 2001 ผู้อำนวยการเพลงของเทศกาลคือ มือรอสลาฟ สคอริค (ค.ศ. 2002–2005 และ ค.ศ. 2013–2019) อีวัน แนแบสนึย (ค.ศ. 2006–2011) และ อีฮอร์ ชแชร์บากอว์ (ตั้งแต่ปี ค.ศ. 2020)
โปรแกรมเทศกาล.
<templatestyles src="Div col/styles.css"/>
สถานที่จัดงานเทศกาล.
เทศกาลคอนเสิร์ตจัดขึ้นในสถานที่ที่มีความสำคัญทางสถาปัตยกรรมในใจกลางกรุงเคียฟ ประกอบด้วย: โรงอุปรากรแห่งชาติยูเครน, โถงทางเดินลือแซนกอ แห่งวงฟิลฮาร์มอนิกแห่งชาติยูเครน, โถงใหญ่และเล็กของวิทยาลัยดนตรีเคียฟ, ออร์แกนแห่งชาติและหอแสดงดนตรีแห่งยูเครน (มหาวิหารโรมันคาทอลิกนักบุญนิโคลัส) และ ทำเนียบวิทยาศาสตร์เคียฟ แห่งบัณฑิตยสถานวิทยาศาสตร์แห่งชาติยูเครน
เชิงอรรถ.
<templatestyles src="Reflist/styles.css" />
คูนิ โนะ โทโกตาจิ

ในความเชื่อของลัทธิชินโต คูนิ-โนะ-โตโกตาจิ (; โรมาจิ: "Kuninotokotachi-no-Kami"; ใน "โคจิกิ") (; โรมาจิ: "Kuninotokotachi-no-Mikoto"; ใน "นิฮนโชกิ") เป็นเทพองค์หนึ่งในสององค์ที่ถือกำเนิดจาก "สิ่งที่คล้ายต้นอ้อต้นกกที่ผุดขึ้นจากดิน" เมื่อครั้งที่โลกยังอยู่ในสภาวะไม่เป็นระเบียบ ใน"นิฮนโชกิ" คูนิ-โนะ-โตโกตาจิเป็นเทพองค์แรกในกลุ่มเทพสามองค์แรกสุดที่ถือกำเนิดหลังสวรรค์และแผ่นดินแยกออกจากกันจากสภาวะไม่เป็นระเบียบ และถือกำเนิดจากสิ่งที่ดูคล้ายต้นอ้อต้นกกที่งอกขึ้นระหว่างสวรรค์และแผ่นดิน เป็นที่รู้กันว่าพระองค์ประทับอยู่บนยอดของภูเขาฟูจิ (富士山)
คูนิ-โนะ-โตโกตาจิได้รับการระบุว่าเป็นฮิโตริกามิ (เทพที่ถือกำเนิดจากความว่างเปล่า) และไร้เพศใน"โคจิกิ" แต่ได้รับการระบุว่าเป็นเทพเพศชายใน"นิฮนโชกิ".
โยชิด คาเนโตโมะ ผู้ก่อตั้งนิกายโยชิดะชินโต จัดประเภทของเทพคูนิ-โนะ-โตโกตาจิในกลุมอาเมโนะมินากานูชิ และถือว่าเป็นบรรพเทพของเอกภพ
รักมั้ยนะ เลขาคิม?

รักมั้ยนะ เลขาคิม?  เป็นละครโทรทัศน์ของเกาหลีใต้ ในปี ค.ศ. 2018 ที่นำแสดงโดย พัก ซอ-จุน และ พัก มิน-ย็อง อิงจากนวนิยายชื่อเดียวกันโดย Jung Kyung-yoon ซึ่งตีพิมพ์ครั้งแรกในปี ค.ศ. 2013 ซึ่งต่อมาได้กลายเป็นการ์ตูนเว็บตูนโดย KakaoPage ในปี ค.ศ. 2015 ซีรีส์นี้ออกอากาศทางช่อง ทีวีเอ็น ตั้งแต่วันที่ 6 มิถุนายน ถึง 26 กรกฎาคม ค.ศ. 2018 ในวันพุธและวันพฤหัสบดี จำนวน 16 ตอน
เรื่องย่อ.
อี ย็อง-จุน (พัก ซอ-จุน) เป็นรองประธานบริษัทขนาดใหญ่ โลกของเขาสั่นสะเทือนเมื่อวันหนึ่ง คิม มี-โซ (พัก มิน-ย็อง) เลขานุการที่มีความสามารถสูงของเขาประกาศว่าเธอจะลาออกจากตำแหน่งหลังจากทำงานให้กับ อี ย็อง-จุน เป็นเวลาเก้าปี ย็อง-จุนจึงตัดสินใจทำทุกอย่างที่ทำได้หลังจากพูดคุยกับเพื่อนสนิทของเขา ซึ่งเป็นกรรมการบริษัทในบริษัทของเขา เพื่อให้แน่ใจว่า มี-โซ จะอยู่เคียงข้างเขา
รองประธาน Yumyung Group เขาเป็นคนที่หล่อเหลาและมีความสามารถ แต่มีความหลงตัวเองทำให้ มี-โซ ทำงานกับเขาได้ยาก เขาตระหนักถึงความรู้สึกที่มีต่อ มี-โซ หลังจากตระหนักว่าเขาอาจสูญเสียเธอไป เขาอิจฉาเมื่อ มี-โซ เมื่อเธออยู่กับพี่ชายของเขาหรือกับคนอื่นที่ไม่ใช่เขา จนถึงจุดหนึ่งในชีวิตของเขา เขาต้องทนทุกข์กับโรค PTSD
เลขาผู้มากความสามารถที่ทำงานกับ ย็อง-จุน มาเป็นเวลาเก้าปี ในไม่ช้าเธอก็ตอบสนองความรู้สึกของ ย็อง-จุน หลังจากรู้ว่าเขาเป็นส่วนหนึ่งของวัยเด็กของเธอ
คุณชิกิโมริไม่ได้น่ารักแค่อย่างเดียวนะ

คุณชิกิโมริไม่ได้น่ารักแค่อย่างเดียวนะ (; โรมาจิ: "Kawaii dake ja Nai Shikimori-san") เป็นซีรีส์มังงะญี่ปุ่น แนวสุขนาฏกรรมจินตนิยม เผยแพร่ทางเว็บไซต์และแอปพลิเคชัน "Magazine Pocket" ของสำนักพิมพ์โคดันชะตั้งแต่เดือนกุมภาพันธ์ พ.ศ. 2562 มังงะมีลิขสิทธิ์ในประเทศไทยโดยสำนักพิมพ์รักพิมพ์ ได้รับการดัดแปลงเป็นซีรีส์อนิเมะโทรทัศน์โดยสตูดิโอโดงาโกโบ ออกอากาศตั้งแต่เดือนเมษายนถึงกรกฎาคม พ.ศ. 2565
เรื่องย่อ.
แฟนสาวผู้แสดงความรักออกมาเต็มพิกัดเป็นต้องกระวนกระวายเพราะความดวงซวยของ อิซึมิ อยู่เรื่อยคำพูดและการกระทำของเขาสามารถเปลี่ยนเธอให้กลายเป็นแฟนสาวสุดหล่อได้อย่างน่าอัศจรรย์ใจ!? แฟนสาวของอิซึมิคือคุณชิกิโมริ เพื่อนร่วมชั้นในโรงเรียนมัธยมปลายแห่งเดียวกันแถมเธอเป็นคนน่ารักสุด ๆ (หล่อเท่ด้วย) และยังอ่อนโยนท่าทางใจดีเสมอเวลาอยู่กับอิซึมิ
ให้เสียงโดย: บุญราศรี ฉายะวรรณ
นักเรียนหญิงชั้นมัธยมปลายปีสอง แฟนสาวของ "อิซึมิ" ผู้แสนดวงซวย และเป็นเพื่อนร่วมชั้นในโรงเรียนมัธยมปลายแห่งเดียวกัน เธอเป็นคนน่ารักสุด ๆ แถมยังอ่อนโยน ท่าทางดีใจเสมอเวลาอยู่กับ "อิซึมิ" แต่บางครั้งคำพูดและการกระทำของเขาสามารถเปลี่ยนเธอให้กลายเป็นแฟนสาวสุดหล่อได้อย่างน่าอัศจรรย์ใจ!?
ให้เสียงโดย: พรเทพ บุญเวียนวงษ์
นักเรียนชายชั้นมัธยมปลายปีสอง มีชื่อว่า "ยู" แฟนหนุ่มผู้แสนดวงซวยของคุณ "ชิกิโมริ" เพราะมักเจอแต่เรื่องที่ต้องเจ็บตัวอยู่ทุกครั้ง แต่กลับชอบเป็นห่วงคนอื่นมากกว่าตัวเอง ทำให้คุณ "ชิกิโมริ" ต้องคอยปกป้องอยู่ตลอดเวลา แต่คุณ "ชิกิโมริ" ก็ไม่เคยโกรธเลยสักครั้ง
ให้เสียงโดย: วัทธ์ดนัย ศรีเพ็ชร์
เพื่อนร่วมห้องและเพื่อนสนิทของ "อิซึมิ" ซื่อตรงต่อตนเอง คล้อยตามบรรยากาศได้ง่าย ชอบเที่ยวเล่น แต่ก็ขยันและตั้งใจเรียน มองคุณ "ชิกิโมริ" เป็นคู่แข่ง
ให้เสียงโดย: ทัดณ์เพลิน ตันเสรีสกุลภัช
เพื่อนร่วมห้องและเพื่อนสนิทของคุณ "ชิกิโมริ" เป็นเด็กสาวร่าเริง, สดใส, มีน้ำใจนักกีฬา, อัธยาศัยดี, รู้สึกยินดีกับความสัมพันธ์ :) ของคุณ "ชิกิโมริ" และ "อิซึมิ" บางครั้งก็มีแกล้งหยอกล้อบ้าง บางทีคุณ "ชิกิโมริ" ก็เรียก "เนโกซากิ เคียว" ว่า "มิจจัง"
ให้เสียงโดย: นาราริน รัตนปราณี
เพื่อนร่วมห้องและเพื่อนสนิทของคุณ "ชิกิโมริ" และ "เนโกะซากิ" เป็นคนที่มีสีหน้าค่อนข้างจะไร้อารมณ์สุด ๆ ดูไม่ออกว่ากำลังคิดอะไรอยู่? แต่ก็คอยสังเกตสิ่งรอบข้างเสมอ เป็นสาวประเภทชอบทำกิจกรรมในร่ม ไม่ถนัดเรื่องการออกกำลัง
ให้เสียงโดย: อายากะ ฟุคุฮาระ (ญี่ปุ่น), นภ้สวรรณ์ วัชรีวงศ์ ณ อยุธยา (ไทย)
สาวเท่ผู้เป็นที่นิยมทั้งในหมู่ผู้ชายและผู้หญิง เป็นคนสวยสุดคูลใจดีกับทุกคน เป็น ACE ของชมรมวอลเลย์บอล และเคยเป็นเพื่อนร่วมห้องของ "อิซึมิ" ตอนอยู่ปี 1
ปริศนาบ้านเก่า เงามรณะ

ปริศนาบ้านเก่า เงามรณะ (; โรมาจิ: "Samā Taimu Renda") เป็นซีรีส์มังงะญี่ปุ่น เขียนเรื่องและวาดภาพโดยยาซูกิ ทานากะ เผยแพร่ทางนิตยสารดิจิตัล"โชเน็งจัมป์พลัส"ของสำนักพิมพ์ชูเอชะตั้งแต่เดือนตุลาคม พ.ศ. 2560 ถึงกุมภาพันธ์ พ.ศ. 2564 ได้รับการดัดแปลงเป็นซีรีส์อนิเมะโทรทัศน์โดยสตูดิโอโอแอลเอ็ม ออกอากาศตั้งแต่เดือนเมษายนถึงกันยายน พ.ศ. 2565 ได้มีการประกาศดัดแปลงเป็นภาพยนตร์ไลฟ์แอ็กชัน เกมห้องหลบหนี และวิดีโอเกม
เนื้อเรื่อง.
หลังจากพ่อแม่ของอาจิโระ ชินเปเสียชีวิต ชินเปได้รับอุปการะจากครอบครัวโคฟุเนะและเติบโตไปด้วยกันกับพี่น้องอุชิโอะและมิโอะ ก่อนจะเดินทางไปอยู่โตเกียวคนเดียว อีกสองปีต่อมา ชินเปกลับไปยังบ้านเกิดที่เกาะฮิโตงาชิมะ จังหวัดวากายามะ เพื่อไปร่วมงานศพของอุชิโอะหลังได้การแจ้งข่าวว่าเธอจมน้ำเสียชีวิต แต่ชินเปเริ่มสงสัยในการตายของอุชิโอะเมื่อได้ทราบข้อเท็จจริงว่ามีร่องรอยการถูกรัดคอที่รอบคอของอุชิโอะ บ่งบอกว่าเธอถูกฆาตกรรม ชินเปจึงเริ่มสืบหาความจริงของสิ่งที่เกิดขึ้นกับอุชิโอะ ซึ่งอาจจะช่วยชีวิตชาวเกาะฮิโตงาชิมะจากตัวตนลึกลับบนเกาะ
ให้เสียงโดย: นัตสึกิ ฮานาเอะ
ให้เสียงโดย: อันนะ นางาเซะ
ให้เสียงโดย: ซาโฮะ ชิราซุ
ให้เสียงโดย: โยโกะ ฮิกาซะ
ให้เสียงโดย: จิง อูรายามะ
ให้เสียงโดย: เค็นโช โอโนะ
ให้เสียงโดย: มากิ คาวาเซะ
ให้เสียงโดย: เท็ชโช เก็นดะ
ให้เสียงโดย: อากิโอะ โอตสึกะ
ให้เสียงโดย: คัตสึยูกิ โคนิชิ
ให้เสียงโดย: ริเอะ คูงิมิยะ
ให้เสียงโดย: มิซากิ คูโนะ
ยู บย็อง-ซู

ยู บย็อง-ซู (26 มีนาคม พ.ศ. 2531 −) เป็นนักฟุตบอลชาวเกาหลีใต้ ลงเล่นในตำแหน่งกองหน้า เขาเคยค้าแข้งให้กับหลายสโมสรในประเทศไทย ได้แก่ เอ็มโอเอฟ ศุลกากร ยูไนเต็ด, อยุธยา ยูไนเต็ด, ชลบุรี และเชียงใหม่
สโมสรอาชีพ.
ชลบุรี.
ในวันที่ 19 เมษายน พ.ศ. 2564 เขาได้เปิดตัวกับชลบุรี ในไทยลีก โดยเขาจะสวมเสื้อหมายเลข 7 ให้กับสโมสร ต่อมาในวันที่ 5 กันยายน พ.ศ. 2564 เขาได้ลงเล่นนัดแรกให้กับสโมสรในการแข่งขันไทยลีก ฤดูกาล 2564–65 ช่วยให้ทีมเปิดบ้านเสมอกับบีจี ปทุม ยูไนเต็ด 1–1 วันที่ 12 กันยายน เขาทำประตูแรกในนามสโมสรในลีก ช่วยให้ทีมบุกเสมอเมืองทอง ยูไนเต็ด 3–3
 "ณ วันที่ 25 พฤศจิกายน 2565"
(เกือบจะไม่ได้)ฉายแล้วหน้าร้อนนี้!

(เกือบจะไม่ได้)ฉายแล้วหน้าร้อนนี้! (; โรมาจิ: "Samā Firumu ni Notte"; #เปลี่ยนทาง) เป็นภาพยนตร์ญี่ปุ่นในปี ค.ศ. 2021 กำกับโดย โซชิ มัตสึโมโตะ นำแสดงโดย มาริกะ อิโต อดีตสมาชิกวงโนกิซากะโฟร์ตีซิกซ์ โซชิ มัตสึโมโตะ ได้รับรางวัลทามะมูฟวี่อวอร์ดครั้งที่ 13 จากผลงานกำกับภาพยนตร์เรื่องนี้ รวมถึงนักแสดงนำ มาริกะ อิโต ก็ได้รับรางวัลนักแสดงนำหญิงมาใหม่โดดเด่นจากรางวัลทามะมูฟวี่เช่นกัน
เรื่องย่อ.
หนึ่งในสมาชิกชมรมภาพยนตร์ เท้าเปล่า (มาริกะ อิโต) ผู้ชื่นชมภาพยนตร์ย้อนยุคตั้งแต่ยังเป็นเด็กได้ตัดสินใจสร้างภาพยนตร์เป็นของตนเองขึ้นมาในชื่อ "ซามูไรวัยละอ่อน" แต่เท้าเปล่ายังขาดทีมงานเพื่อเข้ามาช่วยเธอในการทำให้ภาพยนตร์นี้เป็นจริง ขณะที่ได้เหล่าเพื่อน ๆ ของเธอเข้ามาช่วยสร้างภาพยนตร์แล้ว เธอได้พบกับรินตาโร (ไดจิ คาเนโกะ) นักแสดงจำเป็นของภาพยนตร์เรื่องนี้ และได้พบความจริงที่ว่าเขาได้เดินทางมาจากอนาคต
โรงพยาบาลวิมุต

โรงพยาบาลวิมุต เป็นโรงพยาบาลขั้นตติยภูมิ (Tertiary Care) ขนาด 235 เตียง บริการรักษาพยาบาลทั้งโรคทั่วไป โรคซับซ้อน เช่น หัวใจ กระดูก ตั้งอยู่บนพื้นที่ขนาด 4 ไร่ ริมถนนพหลโยธิน ใกล้แยกสะพานควาย ในแขวงสามเสนใน เขตพญาไท กรุงเทพมหานคร เปิดให้บริการเมื่อวันที่ 1 พฤษภาคม พ.ศ. 2564 ตัวอาคารสูง 18 ชั้น ถือเป็นการลงทุนครั้งแรกด้านธุรกิจโรงพยาบาลของพฤกษา โฮลดิ้ง
ประวัติ.
หลังจากที่บริษัท พฤกษา เรียลเอสเตท จำกัด (มหาชน) ได้ปรับเปลี่ยนโครงสร้างบริษัทเป็นพฤกษา โฮลดิ้ง บริษัทได้ประกาศว่าได้ตัดสินใจลงทุนธุรกิจโรงพยาบาลเป็นครั้งแรก เนื่องจากเป็นธุรกิจที่สามารถสร้างรายได้อย่างต่อเนื่อง อีกทั้งตลาดโรงพยาบาลมีขนาดใหญ่ เลือกทำเลที่อยู่บนถนนสายหลักใจกลางเมือง ใกล้ชุมชน เดินทางสะดวก โดยจะใช้งบลงทุนไม่เกิน 4,900 ล้านบาท ทั้งนี้พฤกษา โฮลดิ้งยังได้ตั้ง 2 บริษัทลูกถือหุ้นโรงพยาบาล คือ บริษัท โรงพยาบาลวิมุตติ โฮลดิ้ง จำกัด ซึ่งเป็นบริษัทโฮลดิ้ง ถือหุ้นในกลุ่มบริษัท และบริษัท โรงพยาบาลวิมุตติ อินเตอร์เนชั่นแนล จำกัด
โครงการแรกตั้งอยู่บนถนนพหลโยธินก่อนถึงแยกสะพานควาย ขนาดที่ดินประมาณ 7 ไร่เศษ ติดสำนักงานใหญ่ธนาคารออมสิน เดิมเป็นที่ดินส่วนตัวของคุณทองมา วิจิตรพงศ์พันธุ์ ที่ซื้อมานานหลายปี เสนอขายตกประมาณตารางวาละไม่เกิน 580,000 บาท ค่าที่ดิน 900 กว่าล้านบาท ก่อสร้างอาคารราว 2,000 ล้านเศษ ดำเนินการก่อสร้างโรงพยาบาลตั้งแต่ พ.ศ. 2560
โรงพยาบาลวิมุตเปิดให้บริการเมื่อเดือนพฤษภาคม พ.ศ. 2564 เปิดบริการห้องตรวจผู้ป่วยนอกทั้งหมด 120 ห้อง ส่วนคนไข้ในเปิดให้บริการ 100 เตียง โดยจะครบ 235 เตียงใน 2 ปีหลังจากนี้ จากนั้นเปิดตัวศูนย์เบาหวาน ไทรอยด์ ต่อมไร้ท่อ และควบคุมน้ำหนัก
ข้ออักเสบติดเชื้อ

ข้ออักเสบติดเชื้อ  หรือ ข้ออักเสบแบบมีหนอง  คือภาวะที่มีเชื้อก่อโรคเข้าไปอยู่ในข้อต่อแล้วทำให้เกิดการอักเสบของข้อต่อ โดยทั่วไปแล้วจะทำให้เกิดอาการปวด บวม แดง ร้อน ที่ข้อต่อที่อักเสบ ซึ่งมักเป็นที่ข้อต่อเพียงตำแหน่งเดียว และมีผลให้ไม่สามารถขยับข้อต่อที่อักเสบได้มากเท่าปกติ โรคมักเป็นขึ้นอย่างเฉียบพลัน อาการอื่นๆ ที่อาจพบร่วมได้ ได้แก่ มีไข้ อ่อนเพลีย ปวดศีรษะ อาจพบเป็นหลายข้อต่อพร้อมกันได้แต่พบไม่บ่อย โดยมักพบในเด็กเล็กหรือทารกแรกเกิด ทั้งนี้ผู้ป่วยข้ออักเสบติดเชื้อที่มีอายุตั้งแต่แรกเกิดจนถึงวัยหัดเดินอาจมีอาการที่ไม่ชัดเจนและคล้ายคลึงกับอาการของโรคอื่นๆ ได้ ทั้งโรคที่เป็นโรคติดเชื้อและไม่ใช่โรคติดเชื้อ 
ข้ออักเสบติดเชื้อในผู้ป่วยเด็กมักเกิดจากการติดเชื้อแบคทีเรียแบบไม่จำเพาะเจาะจง และมักเป็นการติดเชื้อผ่านทางกระแสเลือดเข้าไปยังข้อต่อ โดยมักพบในเด็กที่ไม่มีโรคประจำตัว ช่องทางอื่นของการติดเชื้อคือการเกิดการบาดเจ็บต่อข้อต่อโดยตรง หรือเกิดฝีหนองบริเวณข้างเคียงแล้วลุกลามมายังข้อต่อ สาเหตุอื่นที่พบได้น้อยกว่าคือการติดเชื้อแบคทีเรียแบบจำเพาะบางชนิด เช่น เชื้อวัณโรค ไวรัส เชื้อรา และปรสิต เด็กที่เสี่ยงต่อการติดเชื้อในลักษณะนี้ได้แก่ ทารกแรกเกิด โดยเฉพาะทารกเกิดก่อนกำหนด เด็กและวัยรุ่นที่มีโรคเลือด โรคกระดูกเจริญผิดเพี้ยนจากไต และภาวะภูมิคุ้มกันบกพร่อง ส่วนในผู้ใหญ่กลุ่มเสี่ยงจะเป็นคนที่ใส่ข้อเทียม คนที่เคยเป็นข้ออักเสบจากสาเหตุอื่นๆ มาก่อน เบาหวาน และคนที่มีภูมิคุ้มกันบกพร่อง การวินิจฉัยทำได้โดยดูจากประวัติและการตรวจร่างกาย รวมถึงการตรวจทางห้องปฏิบัติการ เช่น การเจาะน้ำในข้อต่อส่งตรวจ และการสร้างภาพทางการแพทย์ เช่น การอัลตราซาวด์ข้อต่อ 
ผู้ป่วยเด็กที่ไม่ได้รับการรักษาอย่างเหมาะสมหรือทันเวลาอาจมีภาวะแทรกซ้อนรุนแรงได้ การรักษาในช่วงแรกมักเป็นการให้ยาปฏิชีวนะ เช่น แวนโคมัยซิน เซฟไตรอะโซน หรือเซฟตาซิดีม หากเป็นที่ข้อต่อขนาดใหญ่ (เช่น ข้อสะโพก ข้อไหล่) มักต้องรักษาด้วยการผ่าตัดเพื่อระบายหนองออกจากข้อ หากไม่ได้รับการรักษาที่ทันท่วงทีอาจทำให้เกิดภาวะแทรกซ้อนระยะยาวกับข้อต่อได้ เช่น ข้อต่อถูกทำลายจนไม่สามารถฟื้นฟูได้ หรือมีข้อเคลื่อน เป็นต้น
พินอินทิเบต

พินอินทิเบต  เป็นระบบทับศัพท์ภาษาทิเบตเป็นอักษรโรมัน ซึ่งกำหนดขึ้นโดยทางสาธารณรัฐประชาชนจีน เพื่อใช้เขียนชื่อบุคคลหรือสถานที่อย่างเป็นทางการ ระบบนี้แสดงเสียงโดยไม่อิงกับตัวสะกดในอักษรทิเบต ต่างจากระบบการถอดอักษรแบบไวลี ที่เน้นการถอดตามตัวอักษรทิเบตเป็นหลัก เสียงที่ใช้นั้นยึดเอาเสียงภาษาทิเบตในสำเนียงลาซ่าเป็นมาตรฐาน
เสียงสระและตัวสะกด.
เสียงสระ.
โดยทั่วไปจะเขียนเป็น ai, ain, oi, oin และตามชื่อสถานที่จะเขียนเป็น ä, än, ö, ön
นากาโดริ

นากาโดริ  เป็นภูมิภาคทางตอนกลางหนึ่งในสามของจังหวัดฟูกูชิมะ ประเทศญี่ปุ่น ถูกขนาบข้างด้วยภูมิภาคไอซุทางทิศตะวันตก และฮามาโดริทางทิศตะวันออก เมืองหลักของภูมิภาคนี้ คือ โคริยามะ และฟูกูชิมะ ซึ่งเป็นเมืองหลวงของจังหวัด
ภูมิศาสตร์.
นากาโดริตั้งอยู่ในแนวภูเขาไฟนาสุซึ่งเป็นพื้นที่ที่มีหิมะตกหนักและมีสภาพภูมิอากาศแบบฝั่งทะเลญี่ปุ่น นากาโดริยังตั้งอยู่ในที่ราบลุ่มฟูกูชิมะซึ่งเป็นที่รู้จักในประเทศญี่ปุ่นในด้านของการผลิตผลไม้เช่น ลูกท้อและผลไม้อื่น ๆ รวมถึงการปลูกผัก ข้าว และแตงกวา
พระราชญาณโสภณ (จรัส เขมจารี)

พระราชญาณโสภณ (พระจรัส เขมจารี) หรือ หลวงปู่ห้วย เขมจารี (8 สิงหาคม พ.ศ. 2470 - 15 สิงหาคม พ.ศ. 2567) เป็นพระสงฆ์ชาวไทย ดํารงตําแหน่งพระราชาคณะชั้นราช อดีตที่ปรึกษาเจ้าคณะจังหวัดศรีสะเกษ (ธรรมยุติกนิกาย) และอดีตเจ้าอาวาสวัดหลวงสุมังคลาราม (ธรรมยุตกนิกาย)
พระราชญาณโสภณ เป็นพระที่มีวัตรปฏิบัติเคร่งครัดในพระธรรมวินัย ในปี พ.ศ. 2498 ได้รับแต่งตั้งเป็นเจ้าอาวาสวัดประชารังสรรค์ อำเภอห้วยทับทัน จังหวัดศรีสะเกษ ท่านได้อบรมสั่งสอนประชาชนและพระภิกษุสามเณรในปกครองด้วยความเมตตาเป็นที่ตั้ง ท่านจึงมีสัทธิวิหาริก และอันเตวาสิกมากมาย ประกอบกับท่านวางตนเรียบง่ายสมถะ ชอบความสันโดษตามแบบศากยบุตร จึงเป็นที่เคารพเลื่อมใสศรัทธาของเหล่าประชาชนที่ได้พบเห็น
ประวัติ.
พระราชญาณโสภณ หรือ พระจรัส เขมจารี นามเดิม จรัส ศรีสุข ชื่อเล่น ห้วย เกิดเมื่อวันที่ 8 สิงหาคม พ.ศ. 2470 ตรงกับวันจันทร์ ขึ้น 11 ค่ำ เดือน 9 ปีเถาะ ที่บ้านเมืองจันทร์ ตำบลเมืองจันทร์ อำเภอเมืองจันทร์ จังหวัดศรีสะเกษ เป็นบุตรของมา ศรีสุข และผุย ศรีสุข ท่านเป็นบุตรคนโตในจำนวนพี่น้อง 7 คน ได้เข้าเรียนระดับประถมศึกษาที่โรงเรียนวัดบ้านเมืองจันทร์ อำเภอเมืองจันทร์ จังหวัดศรีสะเกษ จบชั้น ป.3 เพราะมีการสอนเท่านั้นในขณะนั้น อายุได้ 17 ปี จึงได้เข้าบรรพชาเป็นสามเณรเมื่อปี พ.ศ. 2487 ณ วัดหลวงสุมังคลาราม เพื่อศึกษาพระธรรมวินัยจนกระทั่งสอบได้นักธรรมชั้นตรี ต่อมาได้อุปสมบทเมื่อวันที่ 16 พฤษภาคม พ.ศ. 2491 ณ พัทธสีมาวัดหลวงสุมังคลาราม ตำบลเมืองใต้ อำเภอเมือง จังหวัดศรีสะเกษ โดยมีพระครูสิริสารคุณ (ศรี ฐิตธมฺโม) เป็นพระอุปัชฌาย์ พระมหาธวัช วิมโล เป็นพระกรรมวาจารย์ พระมหาหน่วย ขันติโก เป็นพระอนุสาวนาจารย์ ได้รับนามฉายาว่า “ เขมจารี ” เมื่ออุปสมบทแล้วได้ศึกษาพระปริยัติธรรม สอบได้นักธรรมชั้นเอกในปี พ.ศ. 2498 ณ สำนักเรียนวัดหลวงสุมังคลาราม ตำบลเมืองใต้ อำเภอเมือง จังหวัดศรีสะเกษ และศึกษาแผนกบาลีสำนักเรียนวัดประชารังสรรค์ และสอบได้เปรียญธรรม 3 ประโยค ในปี พ.ศ. 2515 สังกัดสำนักศาสนศึกษาวัดประชารังสรรค์ อำเภอห้วยทับทัน จังหวัดศรีสะเกษ
มรณภาพ.
พระราชญาณโสภณ (พระจรัส เขมจารี) มรณภาพเมื่อวันที่ 15 สิงหาคม พ.ศ. 2567 หลังจากจากที่ช่วงเดือนธันวาคม พ.ศ 2566 ได้เข้ารักษาตัวที่โรงพยาบาลสมิติเวช ที่กรุงเทพมหานคร เป็นเวลาหลายเดือน ต่อมาช่วงวันที่ 15 พฤษภาคม พ.ศ. 2567 พระและลูกศิษย์ที่ดูแลท่านก็ได้นํามารักษาตัวที่โรงพยาบาลพริ้นซ์ จังหวัดศรีสะเกษ รักษาอาการอาพาธจากโรคชราและโรคปอด จนกระทั่งเมื่อวันที่ 15 สิงหาคม พ.ศ 2567 ท่านมีอาการเหนื่อยและมีลมหายใจที่แผ่วลง กับทั้งความดันลดลงเรื่อย ๆ จนกระทั่งเวลา 01.00 น. พระราชญาณโสภณ ได้ละสังขารด้วยอาการสงบที่โรงพยาบาลพริ้นซ์ จังหวัดศรีสะเกษ ด้วยอาการป่วยเนื่องจากอายุมาก และปอดติดเชื้อ
เหตุโจมตีทางไซเบอร์ประเทศยูเครน พ.ศ. 2565

เมื่อวันที่ 14 มกราคม พ.ศ. 2565 เกิดเหตุการโจมตีทางไซเบอร์ในเว็บไซต์ของหน่วยงานของรัฐบาลยูเครน ในช่วงวิกฤตการณ์รัสเซีย–ยูเครน พ.ศ. 2564–2565 ตามรายงานของทางการยูเครน เว็บไซต์ของรัฐบาลประมาณ 70 แหล่ง รวมไปยังกระทรวงการต่างประเทศ คณะรัฐมนตรี และคณะมนตรีความมั่นคงและพิทักษ์ถูกโจมตี เว็บไซต์ส่วนใหญ่ได้รับการกู้ภายในไม่กี่ชั่วโมงหลังการโจมตี หนึ่งเดือนต่อมา ในวันที่ 14 กุมภาพันธ์ การโจมตีทางไซเบอร์เกิดเหตุขึ้นอีกครั้งเว็บไซต์ของรัฐบาลและธนาคารหลายแห่งระบบล่มลง
เหตุโจมตี.
เหตุโจมตีเกิดขึ้นเมื่อวันที่ 14 มกราคม ประกอบด้วยนักเจาะระบบเปลี่ยนเว็บเพจของเว็บไซต์เป็นข้อความภาษายูเครน ภาษาโปแลนด์แบบไม่ถูกอักขระวิถี และภาษารัสเซียซึ่งระบุว่า "จงหยามเกรงพร้อมรอรับสิ่งที่เลวร้าย" และอ้างว่าข้อมูลส่วนบุคคลได้รั่วไหลไปทั่วอินเทอร์เน็ต เว็บไซต์ของรัฐบาลประมาณ 70 แหล่งรับผลกระทบ รวมถึงกระทรวงการต่างประเทศ คณะรัฐมนตรี และคณะมนตรีความมั่นคงและพิทักษ์ เอสบียูหรือสำนักบริการนิรภัยแห่งชาติยูเครน ระบุว่าไม่มีข้อมูลรั่วไหล ไม่นานหลังจากที่ข้อความปรากฏขึ้น เว็บไซต์ทุกแหล่งนั้นออฟไลน์ เว็บไซต์ถูกกู้ได้ในไม่กี่ชั่วโมง รองเลขาธิการเอ็นเอสดีซีหรือคณะมนตรีความมั่นคงและพิทักษ์ เซอร์ฮีย์ เดเมดยัค กล่าวว่าการสอบสวนการโจมตีของยูเครนประเด็นว่ามีการให้สิทธิ์บริษัทบุคคลที่สามสำหรับการโจมตี ซอฟต์แวร์ของบริษัทที่ไม่มีนามนี้ถูกใช้มาตั้งแต่ปี พ.ศ. 2559 เพื่อพัฒนาเว็บไซต์ในหน่วยงานของรัฐบาล ซึ่งส่วนใหญ่รับผลกระทบจากการโจมตี รองเลขาธิการเอ็นเอสดีซีกล่าวหา UNC1151 ซึ่งเป็นกลุ่มนักเจาะระบบที่ถูกกล่าวโทษว่าเชื่อมโยงกับหน่วยข่าวกรองของประเทศเบลารุสโจมตีครั้งนี้
เหตุโจมตีทางไซเบอร์ตรวจพบครั้งแรกโดย ศูนย์ข่าวต้านภัยไมโคซอฟท์ (MSTIC) รายงานว่า มัลแวร์ได้รับการติดตั้งบนอุปกรณ์ที่เป็นของหน่วยงาน "รัฐบาลหลายแห่ง องค์กรไม่แสวงหากำไร และองค์กรสารสนเทศ" ในประเทศยูเครน ต่อมา มีรายงานติดตั้งมัลแวร์บนอุปกรณ์ของบริการฉุกเฉินของรัฐและสำนักขนส่งทางรถยนต์ ซอฟต์แวร์นี้มีชื่อว่า DEV-0586 ได้รับการออกแบบให้ดูเหมือนมัลแวร์เรียกค่าไถ่ แต่ไม่มีระบบการกู้คืน แสดงให้ชี้ว่ามีเจตนาที่จะทำลายไฟล์เพียงอย่างเดียวแทนที่จะเข้ารหัสเพื่อทำการเรียกค่าไถ่ เอ็มเอสทีไอซี รายงานว่ามัลแวร์ถูกตั้งโปรแกรมให้ทำงานเมื่อปิดอุปกรณ์เป้าหมาย มัลแวร์จะแสดงไฟล์ทับมาสเตอร์บูตเรคคอร์ด (MBR) ด้วยหมายเหตุเรียกค่าไถ่ทั่วไป ต่อมา มัลแวร์ดาวน์โหลดไฟล์ชนิด .exe เป็นไฟล์ที่สอง ซึ่งจะเขียนทับไฟล์ทั้งหมดที่มีนามสกุลบางส่วนจากรายการที่กำหนดไว้ล่วงหน้า ซึ่งจะลบข้อมูลทั้งหมดที่อยู่ในไฟล์เป้าหมาย หน้าเล่นโหลดของมัลแวร์เรียกค่าไถ่นั้นแตกต่างจากการโจมตีมัลแวร์เรียกค่าไถ่มาตรฐานในหลายด้านอันแสดงถึงเจตนาในการทำลายล้างเพียงอย่างเดียว อย่างไรก็ดี ผลกระทบเว็บไซต์ในภายหลังของข้อมูลกู้ไม่ได้ เป็นการเจตนาของผู้โจมตีไม่ได้ใส่การกู้ข้อมูลจากโปรแกรมเรียกค่าไถ่ในระบบคืน
กะหล่ำดอก

กะหล่ำดอก หรือ กะหลํ่าต้น เป็นหนึ่งในผักหลายพันธุ์ของพืชชนิด "Brassica oleracea" ในสกุลกะหล่ำ ("Brassica") ของวงศ์ผักกาด เป็นพืชฤดูเดียวที่ขยายพันธุ์โดยใช้เมล็ด ส่วนที่นำมาบริโภคกันทั่วไปคือส่วนที่อยู่ปลายยอดของลำต้นซึ่งประกอบด้วยเนื้อเยื่อเจริญอัดกันแน่นเป็นกระจุก มีสีขาวไล่ไปจนถึงสีเหลืองอ่อน (พันธุ์ดั้งเดิม) และในภาษาไทยเรียกว่า "ดอกกะหล่ำ" (ในภาษาอังกฤษบางครั้งเรียกว่า "ลิ่ม" เนื่องจากมีลักษณะคล้ายลิ่มเนยแข็ง) พืชชนิด "Brassica oleracea" ยังรวมถึงบรอกโคลี กะหล่ำปลี กะหล่ำดาว คะน้า คะน้าฝรั่ง และเคล แต่ผักเหล่านี้มาจากกลุ่มพันธุ์ปลูกที่แตกต่างกัน
กะหล่ำดอกเจดีย์

กะหล่ำดอกเจดีย์ หรือ กะหล่ำเจดีย์ (ชื่อวิทยาศาสตร์: "Brassica oleracea" var. "Botrytis") คือกะหล่ำดอกอิตาลีพันธุ์หนึ่ง (ตรงกันข้ามกับความเชื่อที่ว่าเป็นลูกผสมระหว่างกะหล่ำดอกกับบรอกโคลี) เมื่อเทียบกับกะหล่ำดอกแบบดั้งเดิม กะหล่ำพันธุ์นี้จะมีเนื้อสัมผัสแน่นกว่าและมีรสชาติละเอียดอ่อนกว่า แม้จะมีกะหล่ำดอกสีม่วงและสีเหลือง แต่ก็ไม่มีกะหล่ำดอกพันธุ์ใดที่มีรูปทรงเฉพาะตัวอย่างกะหล่ำดอกเจดีย์ 
เริ่มมีการเพาะปลูกกะหล่ำดอกเจดีย์ในยุโรปอย่างน้อยตั้งแต่สมัยใหม่ตอนปลายซึ่งอาจจะเป็นที่อิตาลีในช่วงครึ่งแรกของคริสต์ศตวรรษที่ 19 เมื่อ ค.ศ. 1834 จูเซปเป โจอากีโน เบลลี กวีชาวอิตาลี กล่าวถึงผักชนิดนี้ในบทกวีบทหนึ่งเป็นภาษาอิตาลีถิ่นโรม (คนละภาษากับภาษาอิตาลีมาตรฐาน) จึงเป็นที่มาของชื่อเรียกกะหล่ำพันธุ์นี้ว่า "กะหล่ำดอกโรม" หรือ "บรอกโคลีโรม"  
เช่นเดียวกับผักชนิดอื่น ๆ ในวงศ์ผักกาด กะหล่ำดอกเจดีย์อุดมไปด้วยใยอาหารชนิดละลายน้ำและสารอาหารต่าง ๆ เช่น วิตามินซี วิตามินเค โพแทสเซียม ฟอสฟอรัส กรดโฟลิก แคโรทีนอยด์ เป็นต้น นิยมนำมารับประทานโดยต้มหรือนึ่งจนสุก แต่อาจรับประทานเป็นผักสดก็ได้
ลักษณะที่โดดเด่นที่สุดอย่างหนึ่งของกะหล่ำดอกเจดีย์คือกระจุกดอกที่แตกตัวออกเป็นสาทิสรูป (แฟร็กทัล) จำนวนตาดอกที่ประกอบกันเป็นช่อดอกนั้นเป็นจำนวนฟีโบนัชชี ผลการศึกษาล่าสุดชิ้นหนึ่งได้อธิบายถึงต้นกำเนิดทางพันธุกรรมของกะหล่ำพันธุ์นี้ ผู้วิจัยมีความเห็นว่ารูปลักษณ์และคุณสมบัติสาทิสรูปดังกล่าวน่าจะเกิดจากการถูกรบกวนภายในเครือข่ายควบคุมการแสดงออกของยีนที่รับผิดชอบการออกดอก ทำให้เนื้อเยื่อเจริญพัฒนาไปเป็นดอกไม่สำเร็จ แต่ก็ยังพยายามแตกตัวเป็นดอกต่อไป#เปลี่ยนทาง ในรูปแบบคล้ายตนเอง
มูซูริ

มูซูริ  เป็นศัพท์ภาษาเกาหลีที่หมายถึง ทาส หญิงที่ดูแลงานในราชสำนักในสมัยราชวงศ์โครยอและโชซ็อนของเกาหลี งานหลักของพวกเขาคืองานเบ็ดเตล็ด เช่น ตักน้ำจากบ่อน้ำ ก่อไฟในเตาผิง หรือทำความสะอาด
นิรุกติศาสตร์.
วังทุกแห่งมีบ่อน้ำ การตักน้ำและการหาบน้ำเป็นหน้าที่ของโทมูซูริ ด้วยเหตุนี้ มูซูริจึงถูกเรียกอีกอย่างว่า ซูซา (水賜, "การหาบน้ำ") หรือ ซูไซ (水賜伊, สตรีผู้รับผิดชอบในการหาบน้ำ) และที่อยู่อาศัยของพวกเธอจึงถูกเรียกว่า ซูซากัน (水賜間, สถานที่สำหรับพวกหาบน้ำ)
ลวิวโมทอาร์ต

เทศการ ลวิวโมทอาร์ต  เป็นเทศกาลดนตรีคลาสสิกระดับนานาชาติประจำปีที่จัดขึ้นในเมืองลวิว และโบรดีและบริเวณโดยรอบในยูเครน เทศกาลได้รับการตั้งชื่อเพื่อเป็นเกียรติแก่ฟรันทซ์ ซาเวอร์ ว็อล์ฟกัง โมทซาร์ท บุตรชายของว็อล์ฟกัง อมาเดอุส โมทซาร์ท ซึ่งอาศัยอยู่ในเมืองลวิวระหว่างปี 1808 ถึง 1838
ริกะ นางาซาวะ

ริกะ นางาซาวะ (อักษรโรมัน: Rika Nagasawa; 11 เมษายน ค.ศ. 1985 –) หรือที่รู้จักในนาม ริริกะ (อักษรโรมัน: Ririka) เป็นนักแสดงเอวีชาวญี่ปุ่น
เธอเป็นนักแสดงรุ่นพี่สาวที่ปรากฏตัวในงานที่หลากหลาย เช่น ชิโจะ, เลสเบียน, หญิงสาว, เครื่องแบบ, พันธนาการ และฮิโตสึมะ
ประวัติ.
เธอได้รับการเปิดตัวผลงานเอวีเมื่อ ค.ศ. 2007
ไคเซอร์นักเคิล

ไคเซอร์นักเคิล  ซึ่งเป็นที่รู้จักนอกประเทศญี่ปุ่นในชื่อโกลเบิลแชมเปียน  เป็นเกมต่อสู้ ค.ศ. 1994 ที่ได้รับการเปิดตัวสำหรับอาร์เคดโดยบริษัทไทโต "ไคเซอร์นักเคิล"ได้รับการเปิดตัวในช่วงกระแสนิยมของคริสต์ทศวรรษ 1990 ซึ่งได้เริ่มต้นกับ"สตรีทไฟเตอร์ II" ของบริษัทแคปคอม เกมนี้ได้รับการวางแผนที่จะรวมเป็นส่วนหนึ่งของเครื่องเล่นขนาดเล็กอย่างไทโตอีเกรต II ซึ่งถือเป็นการเปิดตัวครั้งแรกนอกระบบอาร์เคด
รูปแบบการเล่น.
"ไคเซอร์นักเคิล"เป็นไปตามธรรมเนียมของเกมต่อสู้ที่สถาปนาโดย"สตรีทไฟเตอร์ II" ซึ่งตัวละครของผู้เล่นปะทะกับคู่ต่อสู้ในรูปแบบแมตช์สองในสามยกจากภายในโหมดทัวร์นาเมนต์แบบผู้เล่นเดี่ยว ไม่ว่าจะด้วยคอมพิวเตอร์หรือกับมนุษย์ผู้เล่นคนอื่นในโหมดต่อสู้กัน ผู้เล่นมีรายชื่อตัวละครของนักสู้ที่สามารถเลือกได้ตั้งแต่แรกเริ่มเก้าตัว และบอสที่ควบคุมด้วยคอมพิวเตอร์ซึ่งเล่นไม่ได้สามตัว โดยที่แต่ละคนมีรูปแบบการต่อสู้และเทคนิคพิเศษเฉพาะของตนเอง รูปแบบการควบคุมได้รับการตั้งค่าเป็นมาตรฐานหกปุ่ม (เช่นเดียวกับเกมต่อสู้ของแคปคอมส่วนใหญ่) แต่สามารถเปลี่ยนเป็นรูปแบบห้าปุ่มผ่านการตั้งค่าลดต่ำลง
คุณสมบัติพิเศษอีกประการหนึ่งคือเกมนี้ได้แนะนำแถบเพาเวอร์ ซึ่งสามารถใช้ผ่านท่าพิเศษที่ประสบความสำเร็จเมื่อ "ครัชมิเตอร์" ของผู้เล่นเต็ม ฉากหลังสามารถถูกทำลายได้เมื่อผู้เล่นถูกโจมตีเพื่อทำให้ตื่นเต้น และเมื่อมิเตอร์เหล่านั้นเต็ม ท่าพิเศษครั้งต่อไปที่ผู้เล่นเชื่อมต่อกับคู่ต่อสู้จะทำลายคุณสมบัติของฉากหลังตามความประสงค์ (ส่วนอื่น ๆ ของด่าน เช่น พื้นและผนังก็ทำลายได้เช่นกัน)
ตัวละคร.
เกมนี้มีตัวละครที่เล่นได้เก้าตัว และบอสที่ไม่สามารถเล่นได้สามตัว
การตอบรับ.
"เกมแมชชีน"ในฉบับวันที่ 15 ตุลาคม ค.ศ. 1994 ยังระบุว่า"ไคเซอร์นักเคิล"เป็นหน่วยอาร์เคดบนโต๊ะที่ประสบความสำเร็จมากสุดอันดับที่สิบสองของเดือนดังกล่าว
การแบ่งเขตภายในเขตปกครองตนเองทิเบต

เขตปกครองตนเองทิเบต เป็นหนึ่งในห้าเขตปกครองตนเองของสาธารณรัฐประชาชนจีน เขตปกครองตนเองทิเบตแบ่งออกเป็น 7 เขตการปกครองระดับจังหวัด เป็น 6 นครระดับจังหวัด และ 1 จังหวัด ภายในนี้ยังแบ่งออกเป็น 74 เขตการปกครองระดับอำเภอ เป็น 8 เขต และ 66 อำเภอ ซึ่งยังแบ่งย่อยออกเป็น 691 เขตการปกครองระดับตำบล เป็น 140 เมือง, 534 ตำบล, 8 ตำบลชาติพันธุ์ และ 9 แขวง
รายชื่อเขตการปกครอง.
ด้านล่างนี้จะแสดงรายชื่อเขตการปกครองระดับจังหวัดและระดับอำเภอทั้งหมดในเขตปกครองตนเองทิเบต
หมายเหตุ.
1 — จากหลักกำหนดหลักทับศัพท์และถอดเสียงโดยพินอินสำหรับชื่อสถานที่ในภาษาชนกลุ่มน้อย ให้ใช้พินอินทิเบตเป็นตัวสะกดอย่างเป็นทางการของชื่อสถานที่ทิเบต
ตำบลเขาดินเหนือ

ตำบลเขาดินเหนือ เป็นตำบลหนึ่งในอำเภอบ้านกรวด จังหวัดบุรีรัมย์ ตั้งอยู่ทางตอนใต้ของจังหวัดบุรีรัมย์ ห่างจากที่ว่าการอำเภอไปทางทิศตะวันออกเฉียงเหนือประมาณ 27 กิโลเมตร
ประวัติ.
ตำบลเขาดินเหนือเดิมขึ้นอยู่กับตำบลโนนเจริญ อำเภอบ้านกรวด จังหวัดบุรีรัมย์ ต่อมาได้แยกตั้งเป็นตำบลเขาดินเหนือ เมื่อปี พ.ศ. 2536 โดยมีนายบุญทัน สาระเพชร เป็นกำนันคนแรก
ภูมิศาสตร์.
ที่ตั้งและอาณาเขต.
ตำบลเขาดินเหนือมีอาณาเขตติดต่อกับตำบลข้างเคียงดังนี้
ภูมิประเทศ.
ลักษณะภูมิประเทศโดยทั่วไปของตำบลเขาดินเหนือเป็นที่ราบลุ่มเหมาะแก่การทำนา มีลำห้วยเสวไหลผ่านทางทิศตะวันตก และลำน้ำชีไหลผ่านทางทิศตะวันออกของตำบล 
ภูมิอากาศ.
ตำบลเขาดินเหนือ มีสภาพอากาศแบ่งออกเป็น 3 ฤดู ดังนี้
การแบ่งเขตการปกครอง.
ตำบลเขาดินเหนือแบ่งเขตการปกครองออกเป็น 11 หมู่บ้านคือ
<templatestyles src="Div col/styles.css"/>
การคมนาคม.
การคมนาคมติดต่อระหว่างตำบลและหมู่บ้านใช้การคมนาคมทางบกโดยทางรถยนต์เป็นหลักในการติดต่อและขนส่งผลิตผลทางการเกษตร โดยมีเส้นทางที่สำคัญ ดังนี้
โทรคมนาคม.
มีการใช้โทรศัพท์เคลื่อนที่และอินเทอร์เน็ตกันอย่างแพร่หลาย มีเสาส่งสัญาณโทรศัพท์ทุกเครือข่ายครอบคลุมพื้นที่ทั้งตำบล และมีสายโทรศัพท์ผ่าน ทำให้การติดต่อสื่อสารทางโทรศัพท์และอินเทอร์เน็ตเป็นไปอย่างสะดวกรวดเร็ว
ประชากรศาสตร์.
ตำบลเขาดินเหนือมีประชากรทั้งหมด 6,308 คน ประชากรส่วนใหญ่เป็นคนไทยเชื้อสายเขมร รองลงมาคือ ชาวกูย ชาวไทยเชื้อสายลาว
ด้านภาษา ภาษาเขมรถิ่นไทยเป็นภาษาที่พูดกันที่มากที่สุดในตำบลเขาดินเหนือ นอกเหนือจากนั้นจะเป็นภาษาอีสาน ภาษากูย
วัฒนธรรม.
ด้านประเพณีวัฒนธรรม มีงานประจำปี คือ ประเพณีบุญบั้งไฟ งานเครื่องเคลือบพันปี ประเพณีแห่เทียนเข้าพรรษา บวงสรวงปราสาทละลมทม
ด้านการศึกษา.
การจัดการศึกษาในตำบลเขาดินเหนือ มีตั้งแต่ระดับก่อนประถมศึกษาจนถึงระดับมัธยมศึกษา
ศูนย์การเรียนชุมชนประจำตำบล มี 1 แห่ง คือ ศูนย์ กศน.ตำบลเขาดินเหมือ
วัด.
จำนวนวัดในเขตตำบลเขาดินเหนือ มีทั้งหมด 8 แห่ง คือ
คลองหัวกระบือ

คลองหัวกระบือ และ คลองเฉลิมชัยพัฒนา เป็นคลองในแขวงท่าข้าม เขตบางขุนเทียน กรุงเทพมหานคร แยกจากคลองสนามชัย ไหลลงทิศใต้ไปบรรจบกับคลองอีกสองสาย คือ คลองนาและคลองขุนราชพินิจใจ
ประวัติ.
คลองหัวกระบือมีชุมชนเก่าแก่ บริเวณวัดหัวกระบือซึ่งเป็นวัดโบราณ วัดหัวกระบือสร้างขึ้นเมื่อ พ.ศ. 2281 ปรากฏหลักฐานใน "นิราศนรินทร์" (พ.ศ. 2352) และ "นิราศสามเณรกลั่น" (ประมาณ พ.ศ. 2376) รวมถึงพบสมุดข่อยสมัยอยุธยาตอนปลาย จารึกบอกศักราชไว้ว่าจารขึ้นเมื่อ พ.ศ. 2286
แผนที่ที่ชาวยุโรปเขียนขึ้นเมื่อสมัยสมเด็จพระเจ้าปราสาททอง และคัดลอกกันต่อมาในแผ่นดินสมเด็จพระนารายณ์มหาราช มีพิมพ์รวมอยู่ในจดหมายเหตุลาลูแบร์ มีชื่อหนึ่งที่ระบุด้วยอักษรโรมันว่า "Banquebeux" บอกตำบลบ้านที่อยู่บนเส้นทางคลองด่าน ซึ่งก็ดูใกล้เคียงกับชื่อย่าน "หัวกระบือ" ต่อมาภายหลังมีการขุดคลองลัดโคกขามในแผ่นดินสมเด็จพระเจ้าเสือและสมเด็จพระเจ้าท้ายสระจึงทำให้คลองหัวกระบือเป็นเส้นทางสาขาที่แยกออกไปต่างหาก
จากแผนที่กรุงเทพ ร.ศ. 120 (พ.ศ. 2444) ปรากฏว่าทั้งคลองด่าน คลองสนามชัย และคลองหัวกระบือเป็นคลองเดียวกันและต่อเนื่องกันลงไปทางทิศใต้ และมีลักษณะภูมิประเทศและเส้นทางน้ำที่เป็นหลักฐานให้เชื่อว่าเป็นเส้นทางน้ำเก่าที่ติดต่อทะเลได้ ทะเลในอดีตอยู่ลึกเข้ามาในแผ่นดินแถบหมู่บ้านลูกวัวในปัจจุบัน เมื่อชายฝั่งทะเลลดลงมาที่ตำแหน่งปัจจุบัน จึงมีการคลองขุดราชพินิจใจต่อจากคลองหัวกระบือติดต่อกับทะเล
ในรัชสมัยพระบาทสมเด็จพระมหาภูมิพลอดุลยเดชมหาราช บรมนาถบพิตร พระองค์มีพระราชดำริให้ขุดคลองลัดคลองหัวกระบือที่มีสภาพคดเคี้ยวมากเป็นเส้นตรง (ในปัจจุบันคือคลองเฉลิมชัยพัฒนา) เพื่อให้เกิดเป็นเส้นทางเร่งระบายน้ำลงสู่ทะเล ช่วยแก้ปัญหาน้ำท่วม ทำให้เกิดเกาะกลางน้ำหลายเกาะ เช่น เกาะไทรงาม เกาะพอเพียง เกาะคุณกะลา เกาะประลองยุทธ เกาะต้นจาก เกาะวังมัจฉา เกาะมะพร้าวเล็ก เกาะมะพร้าวใหญ่ เกาะเฝ้าทรัพย์ เป็นต้น ภายหลังกรุงเทพมหานครมีโครงการพัฒนาการท่องเที่ยวของเขตบางขุนเทียน เป็นสวนสาธารณะที่มีลักษณะเป็นกลุ่มเกาะแห่งแรกของกรุงเทพมหานคร ตั้งอยู่ฝั่งตรงข้ามของด้านหลังสวนบวรประชานันท์
สถานที่ริมคลอง.
ริมคลองหัวกระบือเป็นที่ตั้งของวัดหัวกระบือ ส่วนริมคลองเฉลิมชัยพัฒนามีสวนบวรประชานันท์ สวนสาธารณะเก่าแก่ที่ตั้งชื่อตามขุนบวรประชานันท์ นายอำเภอคนแรกของบางขุนเทียน มีการสร้างเส้นทางเดิน–วิ่งและเส้นทางปั่นจักรยานความยาว 700 เมตร โดยเริ่มจากสวนบวรประชานันท์ไปสิ้นสุดที่วัดหัวกระบือ 
บริเวณคลองหัวกระบือและคลองเฉลิมชัยพัฒนาพบฝูงลิงแสมอาศัยอยู่ตามธรรมชาติอย่หลายแห่ง รวมประมาณ 500–600 ตัว และเป็นที่ตั้งของอนุสาวรีย์คุณกะลา ซึ่งเป็นอดีตลิงทรงเลี้ยงของพระบาทสมเด็จพระมหาภูมิพลอดุลยเดชมหาราช บรมนาถบพิตร ในปัจจุบันลูกหลานของคุณกะลายังคงอาศัยอยู่ในบริเวณนี้ประมาณ 300 ตัว
วัดราโมเช

วัดราโมเช หรือ ราโมเชเกินปา (ทิเบต: ར་མོ་ཆེ་དགོན་པ་, ไวลี: "ra-mo che dgon-pa", พินอินทิเบต: "Ramoqê Gönba", [ràmot͡ɕʰe kø̃̀pa]) หรือ เสี่ยวเจาซื่อ  เป็นวัดแห่งหนึ่งที่อยู่ในเมืองลาซ่า ทิเบต มักจะถูกเรียกรวมกับวัดโชคังซึ่งมีอีกชื่อเรียกว่าต้าเจาซื่อ (大昭寺) ว่าเป็น "สองเจาแห่งลาซ่า" (拉萨二昭)
วัดราโมเชสร้างขึ้นในปี ค.ศ. 641 (ปีวัวเหล็กตามปฏิทินทิเบต) ตามตำนานเล่าว่า วัดสร้างขึ้นโดยเจ้าหญิงเหวินเฉิง ในปี ค.ศ. 1962 ได้ขึ้นทะเบียนโดยหน่วยอนุรักษ์มรดกทางวัฒนธรรมที่สำคัญในเขตปกครองตนเอง และในปี ค.ศ. 2001 ก็ได้รับการขึ้นทะเบียนเป็นหน่วยอนุรักษ์มรดกทางวัฒนธรรมที่สำคัญแห่งชาติ
วัดแห่งนี้ได้รับการยกย่องให้เป็นวัดที่สำคัญที่สุดในลาซ่ารองจากวัดโชคัง วัดราโมเชตั้งอยู่ทางเหนือของลาซ่า ทางตะวันออกของพระราชวังโปตาลา และทางเหนือของวัดโชคัง พื้นที่วัดรวมกว่า 4,000 ตารางเมตร
ถือกันว่าวัดราโมเชเป็นวัดพี่น้องของวัดโชคัง ทั้งสองวัดสร้างขึ้นในระยะเวลาไล่เลี่ยกัน ตามธรรมเนียมเชื่อว่าราโมเชสร้างขึ้นเพื่อประดิษฐานพระพุทธรูปโชโพรินโปเชที่ซึ่งเป็นที่สักการะยิ่งของชาวทิเบต ต่อมาหลังย้ายพระพุทธรูปโชโพรินโปเชไปประดิษฐานที่วัดโชคังแล้ว ที่ราโมเชได้อัญเชิญพระพุทธรูป โชโพมีเกยอโตเจ ซึ่งเป็นพระพุทธรูปทองสัมฤทธิ์ ว่ากันว่าแสดงพระโคตมพุทธเจ้าขณะมีพระชนมายุ 8 พรรษา สร้างขึ้นโดยพระวิศวกรรม และอัญเชิญมายังทิเบตโดยราชินี Bhrikuti แห่งเนปาล อย่างไรก็ตาม พุทธประติมานี้เสียหายอย่างหนักหลังถูกยุวชนแดงเข้าโจมตีในสมัยการปฏิวัติวัฒนธรรม
เทินมี สัมโภฏะ

เทินมี สัมโภฏะ (ทิเบต: ཐོན་མི་སམ་བྷོ་ཊ།, ไวลี: "thon mi sam+b+ho Ta", พินอินทิเบต: "Thönmi Sambhoṭa"; ป. ค.ศ. 619 - คริสต์ศตวรรษที่ 7) เป็นบุคคลที่ตามธรรมเนียมทิเบตระบุว่าเป็นผู้ประดิษฐ์อักษรทิเบตเป็นคนแรกหลังจากที่พระเจ้าซงแจ็นกัมโปส่งไปศึกษาที่อินเดีย โดยอิงจากอักษรคุปตะ เขายังได้รับการยกย่องว่ารับใช้กษัตริย์ในฐานะเสนาบดีและคอยคุ้มกันเจ้าหญิงสองพระองค์จากเนปาลและจีนเมื่อเดินทางไปยังทิเบตเพื่อเป็นพระมเหสีของพระเจ้าซงแจ็นกัมโป ความถูกต้องแท้จริงของตำนานนี้ถูกตั้งคำถาม
ข้อมูลตามธรรมเนียม.
เทินมีเป็นชื่อตระกูล ส่วนสัมโภฏะหมายถึง 'นักวิชาการ' (สัม) จากทิเบต (โภฏะ) เขาถูกส่งไปอินเดียพร้อมกับนักเรียนทิเบตอีก 16 คนเพื่อศึกษาศาสนาพุทธ, สันสกฤต และศิลปะแห่งการเขียน ในบรรดาความสำเร็จมากมายของเขา เขายังเป็นผู้เขียนบทความสำคัญเกี่ยวกับไวยากรณ์ทิเบตจำนวน 6 บทความ ซึ่ง 2 บทความรวมอยู่ใน Tengyur และมีชื่อว่า (ในแบบไวลี) "lung ston pa la rtsa ba sum cu pa" และ "rtags kyi 'jug pa" โดยอาจได้รับการแก้ไขใหม่โดยผู้อื่นในภายหลัง บทความสองฉบับที่เชื่อกันว่าเป็นผลงานของเขาอาจมีอายุย้อนหลังไปถึงคริสต์ศตวรรษที่ 13 ข้อมูลบางแหล่งระบุว่าเขาถูกส่งไปที่อารามนาลันทาโดยเฉพาะ
ความถูกต้องทางประวัติศาสตร์.
ที่มาของอักษรทิเบตแบบชัดเจนนั้นมีข้อมูลอยู่น้อย ซึ่งดูเหมือนจะมีการพัฒนามาเป็นเวลานาน แม้จะไม่ถึงกับเป็นไปไม่ได้ แต่ก็ยังคงเป็นเรื่องยากที่จะพิสูจน์การมีอยู่ของเทินมี สัมโภฏะ หรือแม้แต่การประดิษฐ์ระบบการเขียนใด ๆ ของเขา ข้อมูลแรกสุดเกี่ยวกับทิเบตอย่างพงศาวดารทิเบตเก่า ไม่ได้กล่าวถึงเทินมี สัมโภฏะ บทความที่ได้รับการยกย่องจากธรรมเนียมพุทธในเวลาต่อมา น่าจะรวบรวมขึ้นในช่วงหลายทศวรรษหลังรัชสมัยพระเจ้าซงแจ็นกัมโป
เล่ห์รักยัยตัวร้าย

เล่ห์รักยัยตัวร้าย  เป็นละครตลกแนวโรแมนติกคอมมาดี้ของเกาหลีใต้ปี ค.ศ. 2014 ที่นำแสดงโดย อี มิน-จ็อง และ จู ซัง-อุก ในฐานะคู่รักหย่าร้างที่จุดประกายความรักของพวกเขาอีกครั้ง ออกอากาศทางเอ็มบีซี ตั้งแต่วันที่ 27 กุมภาพันธ์ ถึง 24 เมษายน ค.ศ. 2014 ในวันพุธและพฤหัสบดี เวลา 21:55 น. จำนวน 16 ตอน
เนื้อเรื่อง.
นา แอ-รา ขณะทำงานที่ร้านอาหารของครอบครัวเธอได้ตกหลุมรัก ชา ชุง-อู นักศึกษาปริญญาโทวิศวกรรมศาสตร์ที่เตรียมเข้ารับราชการ ในระหว่างการเฉลิมฉลองงานแต่งงานครบรอบ 100 วัน ชุง-อู ประกาศว่าเขาลาออกจากงานเพราะเขามีไอเดียในการทำธุรกิจ แต่ธุรกิจของ ชุง-อู ล้มเหลวอยู่เสมอ ทำให้ แอ-รา พยายามดิ้นรนเพื่อให้พวกเขาอยู่รอดด้วยการทำงานหลายอย่าง หลังจากเสียใจจากการแท้งลูกเนื่องจากความเครียดที่เป็นคนหาเลี้ยงครอบครัวเพียงคนเดียว หลังจากนั้น แอ-รา พบว่า ชุง-อู ประสบความสำเร็จและมั่งคั่งอย่างเหลือเชื่อ ในขณะที่เธอยังคงชำระหนี้ที่เกิดขึ้นระหว่างการแต่งงานของพวกเขา ความสนุกเริ่มต้นขึ้นเมื่อ ชุง-อู เชื่อว่า แอ-รา อยากให้เขากลับมาเพราะเขาร่ำรวย และ แอ-รา วางแผนแก้แค้น ชุง-อู
 สวยงามแต่อ่อนแอ เมื่อแต่งงานกับ ชุง-อู เธอฝันที่จะเป็นแม่บ้าน แต่พบว่าตัวเองต้องแบกรับภาระด้านการเงินเพียงอย่างเดียวเป็นเวลาสี่ปี จนกระทั่งความคับข้องใจและความเหน็ดเหนื่อยทำให้เธอต้องหย่ากับ ชา ชุง-อู แต่หลังจากที่เธอเห็นความสำเร็จของ ชา ชุง-อู เธอก็วางแผนที่จะเอาชนะสามีเก่าของเธอด้วยการฝึกงานที่บริษัทของเขา
แม้จะเป็นอัจฉริยะด้านวิศวกรรมแต่แรกเริ่มเขาศึกษาเพื่อเป็นข้าราชการ เมื่อเขาได้พบและแต่งงานกับ แอ-รา เขาประกาศว่าเขาจะลาออกจากงานมาเป็นนักพัฒนาซอฟต์แวร์แทน แต่เขาล้มเหลวทางธุรกิจในช่วงหนึ่งจึงนำไปสู่การหย่าร้างกับแอ-รา ในที่สุด ชุง-อู ก็สร้าง DonTalk แอพที่เหมือนกับ WhatsApp ซึ่งกลายเป็นแอปพลิเคชั่นโซเชียลเน็ตเวิร์กอันดับหนึ่งของเกาหลี 
ฉลาด สง่างามและมีความสามารถ ยอ-จิน มีความเข้าใจที่เฉียบแหลมและความมุ่งมั่น เธอเป็นทายาทและเป็นลูกสาวของประธาน D&T Software Ventures ซึ่งเธอทำงานเป็นผู้อำนวยการ ในวันหนึ่งเธอได้ตกหลุมรัก ชุง-อู เพราะบุคลิกที่อบอุ่นของเขา ซึ่งต่อมาเธอได้กลายเป็นคู่แข่งของ แอ-รา
เป็นน้องชายของ ยอ-จิน เขาเป็นผู้ชายที่ดูดี รวย และเอาใจใส่ เหมือนเป็นผู้ชายที่สมบูรณ์แบบ เมื่อเขากลับมาจากต่างประเทศเขาได้รับการว่าจ้างจาก DonTalk แม้ว่าเขาจะต่อต้านการทำงานในบริษัทของพ่อก็ตาม เขาได้ซ่อนตัวตนที่แท้จริงของเขา และเขาก็สนใจในตัว แอ-รา แม้อายุจะห่างกันแปดปี
โยฮันเป็นเสมียนพาร์ทไทม์ที่ PC Bang ที่ซึ่ง ชุง-อู เคยมาอาศัยอยู่ตอนที่เขายากจน และเธอเมื่อประสบความสำเร็จเธอได้จ้าง โย-ฮัน เป็นเลขาส่วนตัวของเธอ ทั้งสองมีมิตรภาพที่ดีต่อกัน โดยเฉพาะอย่างยิ่งเมื่อ โย-ฮัน อยู่เคียงข้าง ชุง-อู ในขณะที่เธอเสียใจจากการหย่าร้าง
เป็นเพื่อนสนิทของ แอ-รา
เป็นกรรมการผู้จัดการ และมือขวาของประธานกุ๊ก
เป็นพ่อของ ยอ-จิน และ ซึง-ฮยุน ประธานบริษัท D&T Software Ventures
เป็นพี่ชายของ แอ-รา 
งานสร้าง.
บทละครได้รับรางวัล Encouragement จากการประกวด Script Contest ประจำปี 2012 ของ MBC (Serial Section)
ทะเลคูมาโนะ

ทะเลคูมาโนะ (; โรมาจิ: "Kumano Nada") เป็นทะเลในมหาสมุทรแปซิฟิก อยู่ตอนเหนือของทะเลฟิลิปปิน ตั้งอยู่นอกชายฝั่งภูมิภาคคูมาโนะในคาบสมุทรคิอิซึ่งตั้งอยู่ทางตอนกลางของญี่ปุ่น
ทะเลเอ็นชู

ทะเลเอ็นชู  เป็นทะเลในมหาสมุทรแปซิฟิก ตั้งอยู่ในคาบสมุทรอิโรซากิในจังหวัดชิซูโอกะไปจนถึงแหลมไดโอะ จังหวัดมิเอะ ทะเลแห่งนี้ยังรู้จักในชื่อ "ทะเลโทโตมิ"  หรือ "ทะเลเท็นรีว"
แคว้นอินาบะ

แคว้นอินาบะ  เป็นแคว้นเก่าของประเทศญี่ปุ่นที่ปัจจุบันเป็นส่วนตะวันออกของจังหวัดทตโตริ บางครั้งมีชื่อเรียกว่า อินชู  แคว้นอินาบะติดกับแคว้นฮาริมะ, โฮกิ, มิมาซากะ และทาจิมะ
เมืองหลวงเก่าและปราสาทประจำเมืองตั้งอยู่ที่เมืองทตโตริ และอูเบะจินจะได้รับเลือกเป็นศาลเจ้าชินโตหลัก ("อิจิโนมิยะ") ประจำแคว้น
ภาษาซังซุง

ภาษาซังซุง (ทิเบต: ཞང་ཞུང, ไวลี: "zhang zhung", พินอินทิเบต: "xangxung", อักษรมาร์เชน: 𑲆𑱵𑲆𑲲𑱵) เป็นภาษาที่ใช้ในกลุ่มชนชาติซังซุงที่เคยเรืองอำนาจในแถบที่ราบสูงทิเบต ก่อนที่จักรวรรดิทิเบตจะเข้ามา
ภาษานี้เคยมีผู้พูดอยู่ทางแถบตะวันตกของทิเบตในช่วงคริสศตวรรษที่ 7-10 ปัจจุบันเป็นภาษาที่ตายไปนานแล้ว มีระบบการเขียนคืออักษรมาร์เชน ซึ่งพัฒนามาจากอักษรทิเบต
ฤดูพายุเฮอริเคนแอตแลนติก พ.ศ. 2565

ฤดูพายุเฮอริเคนแอตแลนติก พ.ศ. 2565 คือช่วงของฤดูกาลในอดีตที่เคยมีการก่อตัวของพายุหมุนเขตร้อนในซีกโลกเหนือของมหาสมุทรแอตแลนติก ฤดูกาลอย่างเป็นทางการนั้นเริ่มนับในวันที่ 1 มิถุนายน พ.ศ. 2565 และสิ้นสุดในวันที่ 30 พฤศจิกายน พ.ศ. 2565 วันเหล่านี้เป็นขอบระยะเวลาตามประวัติศาสตร์ที่จะมีพายุก่อตัวขึ้นมากที่สุดในแอ่งแอตแลนติก (กว่าร้อยละ 97) ศูนย์เฮอริเคนแห่งชาติ (NHC) จะออกออกภาพรวมลมฟ้าอากาศเขตร้อนทั่วไปในวันที่ 15 พฤษภาคม พ.ศ. 2565 ซึ่งนับเป็นช่วงสองอาทิตย์ก่อนฤดูกาลจะเริ่มต้นขึ้น
พายุ.
พายุโซนร้อนอเล็กซ์.
! ระยะเวลา
! ความรุนแรง
พายุโซนร้อนบอนนี.
! ระยะเวลา
! ความรุนแรง
พายุโซนร้อนคอลิน.
! ระยะเวลา
! ความรุนแรง
พายุโซนร้อนคอลิน.
! ระยะเวลา
! ความรุนแรง
พายุเฮอริเคนแดเนียลล์.
! ระยะเวลา
! ความรุนแรง
พายุเฮอริเคนเอิร์ล.
! ระยะเวลา
! ความรุนแรง
พายุเฮอริเคนฟีโอนา.
! ระยะเวลา
! ความรุนแรง
พายุโซนร้อนแกสตัน.
! ระยะเวลา
! ความรุนแรง
พายุเฮอริเคนเอียน.
! ระยะเวลา
! ความรุนแรง
พายุโซนร้อนเฮอร์มีน.
! ระยะเวลา
! ความรุนแรง
พายุดีเปรสชันเขตร้อนอีเลฟเวน.
! ระยะเวลา
! ความรุนแรง
ช่วงตันของวันที่ 21 กันยายน ศูนย์เฮอริเคนแห่งชาติได้เริ่มติดตามคลื่นอากาศในเขตร้อน (tropical wave) ที่มีความเป็นไปได้ในการพัฒนาตัวซึ่งอยู่ทางด้านตะวันตกเฉียงใต้เฉตะวันตกของหมู่เกาะกาบูเวร์ดี ต่อมาคลื่นอากาศดังกล่าวได้ก่อตัวขึ้นเป็นหย่อมความกดอากาศต่ำในวันเดียวกันนั้น แต่ความแปรปรวนนั้นยังคงจมตัวอยู่ภายในสภาพแวดล้อมที่มีอากาศแห้งประกอบกับลมระดับบนที่ไม่เอื้ออำนวย และมีการจัดระบบเล็กน้อยจนถึงไม่มีเลยในช่วงหลายวันต่อมา ขณะที่ระบบอยู่บริเวณมหาสมุทรแอตแลนติกตอนกลาง จนวันที่ 26 กันยายน การพาความร้อนรอบหย่อมความกดอากาศต่ำเริ่มค่อย ๆ แสดงสัญญาณของการจัดระบบขึ้น และในที่สุดก็ได้ก่อตัวขึ้นเป็นพายุดีเปรสชันเขตร้อนในวันที่ 28 กันยายน เวลา 15:00 UTC แต่แม้จะมีการพาความร้อนระดับลึกขึ้นในชั่วข้ามคืน แต่ตัวพายุดีเปรสชันเขตร้อนก็ยังคงมีการจัดระบบที่ย่ำแย่ในวันที่ 29 กันยายน และเริ่มที่จะเสื่อมกำลังลง ต่อมาในเวลา 21:00 UTC พายุได้สลายตัวเป็นหย่อมความกดอากาศต่ำที่หลงเหลือนอกเขตร้อน
พายุดีเปรสชันเขตร้อนทเวล์ฟ.
! ระยะเวลา
! ความรุนแรง
พายุเฮอริเคนจูเลีย.
! ระยะเวลา
! ความรุนแรง
พายุโซนร้อนคาร์ล.
! ระยะเวลา
! ความรุนแรง
พายุเฮอริเคนลีซา.
! ระยะเวลา
! ความรุนแรง
พายุเฮอริเคนมาร์ติน.
! ระยะเวลา
! ความรุนแรง
พายุเฮอริเคนนิโคล.
! ระยะเวลา
! ความรุนแรง
รายชื่อพายุ.
ชุดรายชื่อต่อไปนี้ใช้เป็นชื่อสำหรับพายุที่ก่อตัวขึ้นในมหาสมุทรแอตแลนติกเหนือในปี พ.ศ. 2565 รายชื่อที่ไม่ถูกถอนจากรายการจะถูกนำมาใช้อีกครั้งในฤดูกาล 2571 โดยรายการรายชื่อนี้เป็นรายการเดียวกันกับที่เคยใช้ไปในฤดูกาล 2559 เว้นแต่ "มาร์ติน" และ "โอเวน" ซึ่งเป็นชื่อที่ถูกนำมาทดแทน "แมตทิว" และ "ออตโต" ซึ่งถูกถอนไปตามลำดับ
ฤดูพายุเฮอริเคนแปซิฟิก พ.ศ. 2565

ฤดูพายุเฮอริเคนแปซิฟิก พ.ศ. 2565 คือช่วงของฤดูกาลในอดีตที่เคยมีการก่อตัวของพายุหมุนเขตร้อนภายในมหาสมุทรแปซิฟิกด้านตะวันออก โดยฤดูกาลนี้เริ่มต้นอย่างเป็นทางการในวันที่ 15 พฤษภาคม พ.ศ. 2565 ในมหาสมุทรแปซิฟิกตะวันออก และวันที่ 1 มิถุนายน พ.ศ. 2565 ในมหาสมุทรแปซิฟิกกลาง และไปจบลงพร้อมกันในวันที่ 30 พฤศจิกายน พ.ศ. 2565 โดยขอบเขตดังกล่าวเป็นระยะเวลาที่มีพายุหมุนเขตร้อนก่อตัวมากที่สุดในแอ่งแปซิฟิก อย่างไรก็ตาม เป็นไปได้ที่พายุหมุนเขตร้อนสามารถก่อตัวขึ้นได้ตลอดเวลา
พายุ.
พายุเฮอริเคนแอกาทา.
! ระยะเวลา
! ความรุนแรง
พายุเฮอริเคนบลัส.
! ระยะเวลา
! ความรุนแรง
พายุโซนร้อนซีเลีย.
! ระยะเวลา
! ความรุนแรง
พายุเฮอริเคนบอนนี.
! ระยะเวลา
 – 9 กรกฎาคม
! ความรุนแรง
พายุเฮอริเคนดาร์บี.
! ระยะเวลา
! ความรุนแรง
พายุเฮอริเคนเอสเทลล์.
! ระยะเวลา
! ความรุนแรง
พายุเฮอริเคนแฟรงก์.
! ระยะเวลา
! ความรุนแรง
พายุโซนร้อนจอร์เจตต์.
! ระยะเวลา
! ความรุนแรง
พายุเฮอริเคนฮาวเวิร์ด.
! ระยะเวลา
! ความรุนแรง
พายุโซนร้อนอีเวตต์.
! ระยะเวลา
! ความรุนแรง
พายุโซนร้อนฆาบิเอร์.
! ระยะเวลา
! ความรุนแรง
พายุเฮอริเคนเคย์.
! ระยะเวลา
! ความรุนแรง
พายุโซนร้อนเลสเตอร์.
! ระยะเวลา
! ความรุนแรง
พายุโซนร้อนแมเดลิน.
! ระยะเวลา
! ความรุนแรง
พายุโซนร้อนนิวตัน.
! ระยะเวลา
! ความรุนแรง
พายุเฮอริเคนออร์ลีน.
! ระยะเวลา
! ความรุนแรง
พายุโซนร้อนเพน.
! ระยะเวลา
! ความรุนแรง
พายุโซนร้อนจูเลีย.
! ระยะเวลา
 – 10 ตุลาคม
! ความรุนแรง
พายุเฮอริเคนรอสลิน.
! ระยะเวลา
! ความรุนแรง
รายชื่อพายุ.
รายชื่อต่อไปนี้ ใช้สำหรับการตั้งชื่อพายุหมุนเขตร้อนที่ก่อตัวในมหาสมุทรแปซิฟิกตะวันออกเฉียงเหนือในปี พ.ศ. 2565 ถ้ามีชื่อที่ถูกถอนจะได้รับการประกาศโดยองค์การอุตุนิยมวิทยาโลกในฤดูใบไม้ผลิของปี พ.ศ. 2566 ชื่อที่ไม่ถูกปลดจะถูกนำกลับมาใช้อีกครั้งในปีฤดูกาล พ.ศ. 2571 โดยรายการนี้เป็นรายการเดียวกันกับที่เคยใช้ในฤดูกาล 2559
สำหรับพายุที่ก่อตัวภายในพื้นที่รับผิดชอบของศูนย์เฮอริเคนแปซิฟิกกลาง ครอบคลุมพื้นที่ระหว่างเส้น 140 องศาตะวันตกถึงเส้นแบ่งวันสากล ชื่อที่จะใช้จะเป็นชื่อในชุดหมุนเวียนสี่ชุด
แขวงลำต้อยติ่ง

ลำต้อยติ่ง เป็นแขวงหนึ่งของเขตหนองจอก กรุงเทพมหานคร กฎกระทรวงให้ใช้บังคับผังเมืองรวมกรุงเทพมหานคร พ.ศ. 2556 กำหนดให้ที่ดินทั้งหมดในแขวงนี้เป็นที่ดินประเภทประเภทชนบทและเกษตรกรรม
ที่ตั้งและอาณาเขต.
แขวงลำต้อยติ่งตั้งอยู่ทางทิศใต้ของเขตหนองจอก มีอาณาเขตติดต่อกับแขวงและตำบลข้างเคียงเรียงตามเข็มนาฬิกา ดังนี้
การคมนาคม.
ถนนในพื้นที่แขวงลำต้อยติ่ง ได้แก่
แขวงลำผักชี

ลำผักชี เป็นแขวงหนึ่งของเขตหนองจอก กรุงเทพมหานคร กฎกระทรวงให้ใช้บังคับผังเมืองรวมกรุงเทพมหานคร พ.ศ. 2556 กำหนดให้ที่ดินส่วนใหญ่ในแขวงนี้เป็นที่ดินประเภทประเภทชนบทและเกษตรกรรม ในขณะที่บางส่วนเป็นที่ดินประเภทอุตสาหกรรม (เขตประกอบการอุตสาหกรรมบึงโคล่)
ที่ตั้งและอาณาเขต.
แขวงลำผักชีตั้งอยู่ทางทิศใต้ของเขตหนองจอก มีอาณาเขตติดต่อกับแขวงข้างเคียงเรียงตามเข็มนาฬิกา ดังนี้
การคมนาคม.
ถนนในพื้นที่แขวงลำผักชี ได้แก่
โรบอทส์ (ภาพยนตร์)

โรบอทส์  เป็นภาพยนตร์อนิเมชันแนวผจญภัยตลกและไซไฟ ผลิตโดย บลูสกาย สตูดิโอส์ และจัดจำหน่ายโดย ทเวนตีท์เซนจูรีสตูดิโอส์ กำกับโดย คริส เวดจ์, ร่วมกำกับโดย คาร์ลอส ซัลดานฮา และผลิตโดย เจอร์รี เดวิส วิลเลียม จอยซ์ และ จอห์น ซี ดอนคิน นักพากย์ของภาพยนตร์เรื่องนี้ได้แก่ ยวน แม็คเกรเกอร์ แฮลลี เบร์รี เกร็ก คินเนียร์ เมล บรูคส์ อแมนดา บายเนส และ โรบิน วิลเลียมส์ ภาพยนตร์นี้ได้พัฒนาเริ่มขึ้นในปี พ.ศ. 2543 เมื่อทางด้านเวดจ์และจอยซ์ล้มเหลวในการดัดแปลงหนังสือ "ซานตาคอลส์" ของจอยซ์ และพวกเขาตัดสินใจสร้างเรื่องราวเกี่ยวกับหุ่นยนต์ ภาพยนตร์นี้เป็นเรื่องราวของหุ่นยนต์ชื่อ ร็อดนีย์ คอปเปอร์บ็อตทอม ผู้ซึ่งตามหาไอดอลของเขาที่บริษัทของเขาในเมืองหุ่นยนต์ เพียงเพื่อค้นพบแผนการโดยเจ้าของคนใหม่เพื่อโกงหุ่นยนต์รุ่นเก่าในการซื้อการอัพเกรดที่มีราคาแพง
เนื้อเรื่อง.
ในโลกที่เต็มไปด้วยหุ่นยนต์ที่มีความรู้สึก ร็อดนีย์ คอปเปอร์บ็อตทอม เป็นลูกชายของเฮิร์บและลิเดีย คอปเปอร์บ็อตทอมจากเมืองรีเวต เป็นนักประดิษฐ์รุ่นเยาว์ผู้ทะเยอทะยาน เขาเทิดทูนบิ๊กเวลด์ นักประดิษฐ์ที่มีชื่อเสียง ผู้ประกอบการและผู้ใจบุญของบริษัท อุตสาหกรรมบิ๊กเวลด์ จ้างนักประดิษฐ์คนอื่น ๆ และจัดหาชิ้นส่วนอะไหล่ให้กับหุ่นยนต์ ตามด้วยตัวอย่างของบิ๊กเวลด์เพื่อเห็นความจำเป็น เติมเต็มความต้องการ ร็อดนีย์พัฒนาหุ่นยนต์ตัวเล็กบินได้ มีชื่อว่า วันเดอร์บอท เพื่อช่วยเหลือพ่อของเขา เฮิร์บ ซึ่งทำงานเป็นเครื่องล้างจานในร้านอาหาร เมื่อคุณกั๊งค์หัวหน้าของเฮิร์บเผชิญหน้ากับพวกเขา วันเดอร์บอททำงานผิดปกติและสร้างความหายนะในครัว
เพื่อช่วยเฮิร์บชดใช้ค่าเสียหาย ร็อดนีย์ตัดสินใจย้ายไปที่เมืองหุ่นยนต์ หวังว่าจะนำเสนอวันเดอร์บอทถึงอุตสาหกรรมบิ๊กเวลด์ เมื่อมาถึง ร็อดนีย์ถูกขับออกจากอุตสาหกรรมบิ๊กเวลด์ โดยหัวหน้าคนปัจจุบันของบริษัทฟีเนียส ที แรตเชต ผู้ซึ่งในระหว่างที่บิ๊กเวลด์ไม่อยู่ ได้หยุดผลิตชิ้นส่วนอะไหล่และสิ่งประดิษฐ์เพื่อการอัพเกรดที่มีราคาแพง ดังนั้นหุ่นยนต์เอาเปรียบที่ไม่สามารถหรือไม่เต็มใจที่จะจ่ายสำหรับพวกเขา แม่ของแรตเชต มาดาม แก๊สเกต ดำเนินกิจการร้านสับ แหล่งรวบรวมเศษและอะไหล่ (และบางครั้งหุ่นยนต์ที่ล้าสมัย) และหลอมละลายเพื่อสร้างแท่งสำหรับการอัปเกรด
ร็อดนีย์ตีสนิทกับเฟนเดอร์ พินวีลเลอร์ เคยเจอกันที่สถานีรถไฟ เฟนเดอร์พาเขาไปที่หอพักที่มีคนนอกแบบอื่นๆ ที่เรียกรวมกันว่ารัสตี ความสามารถทางกลของร็อดนีย์แพร่กระจายออกไป และเขาได้รับการยกย่องว่าเป็นวีรบุรุษในท้องถิ่นหลังจากที่เขาและพวกรัสตีแก้ไขโหมดนอกพื้นที่ได้สำเร็จ แม้ว่าในที่สุดพวกเขาจะไม่สามารถรับมือกับความต้องการได้เนื่องจากการขาดแคลนอะไหล่ หวังว่าจะขอความช่วยเหลือของบิ๊กเวลด์ ร็อดนีย์และเฟนเดอร์แทรกซึมบิ๊กเวลด์บอล ที่บิ๊กเวลด์มักจะปรากฏตัว สำหรับแรตเชตประกาศว่าบิ๊กเวลด์จะไม่เข้าร่วม ในอารมณ์โกรธเคือง ร็อดนีย์ตำหนิแรตเชตที่สาธารณะ ที่สั่งให้ทีมรักษาความปลอดภัยกำจัดเขา แคปปี ผู้บริหารอุตสาหกรรมบิ๊กเวลด์คัดค้านแผนของแรตเชต ช่วยชีวิตร็อดนีย์และเฟนเดอร์ ถูกจับโดยสวีเปอร์ ยานพาหนะที่รวบรวมเศษโลหะและนอกโหมด แล้วนำไปที่ร้านสับ ที่เขาค้นพบแผนของแก๊สเกตและแรตเชตเพื่อใช้กองเรือติดอาวุธหนักของซูเปอร์สวีเปอร์เพื่อทำลายนอกโหมดทั้งหมดทั่วเมืองเพื่อสร้างและขายแท่งโลหะเพิ่มเติม
อ่าววากาซะ

อ่าววากาซะ (; โรมาจิ: "Wakasa-wan") เป็นอ่าวในทะเลญี่ปุ่น ตั้งอยู่ในภูมิภาคชูบุของประเทศญี่ปุ่น ครอบคลุมชายฝั่งของจังหวัดเกียวโตและจังหวัดฟูกูอิ และยังเป็นที่ตั้งของท่าเรือสึรูงะกับฐานทัพเรือของกองกำลังป้องกันตนเองทางทะเลญี่ปุ่น
ภูมิศาสตร์.
อ่าววากาซะตั้งอยู่ทางทิศใต้ของคาบสมุทรเคียวงะ อยู่ทางทิศตะวันตกของคาบสมุทรเท็งโงะ มีพื้นที่ครอบคลุม 2,657 ตารางกิโลเมตร (1,026 ตารางไมล์)
อี มิน-จ็อง

อี มิน-จ็อง (เกิด 16 กุมภาพันธ์ 1982) เป็นนักแสดงชาวเกาหลีใต้ เธอเริ่มต้นอาชีพการแสดงในละครเวทีของจางจิน และเธอได้ปรากฏตัวในบทสมทบในภาพยนตร์และโทรทัศน์ เธอกลายเป็นที่รู้จักหลังจากปรากฏตัวใน "รักฉบับใหม่หัวใจ 4 ดวง" (2009) และได้รับบทนำครั้งแรกในละครครอบครัวเรื่อง "Smile, You" (2009) อีกทั้งยังได้เป็นที่รู้จักอย่างกว้างขวางจากบทนำในภาพยนตร์โรแมนติกคอมเมดี "Cyrano Agency" (2010) เธอยังแสดงใน "Wonderful Radio" (2012), "Big" (2012), "เล่ห์รักยัยตัวร้าย" (2014) และ "Come Back Mister" (2016) เธอเพิ่งแสดงในละครสุดสัปดาห์ของ เคบีเอส เรื่อง "Once Again"
อาชีพ.
เธอเริ่มต้นอาชีพจากการแสดงละครเวทีของ จาง จิน นักเขียนบทละครและผู้สร้างภาพยนตร์ จากนั้นก็ปรากฏตัวในภาพยนตร์อินดี้เรื่อง "Pruning the Grapevine" ที่มีธีมเกี่ยวกับศาสนาคริสต์ ขณะเดียวกันก็แสดงบทเล็กๆ น้อยๆ ในภาพยนตร์และโทรทัศน์ เธอกลายเป็นชื่อที่ถูกพูดถึงในปี ค.ศ. 2009 จากบทสมทบของเธอในซีรีส์ยอดนิยมเรื่อง "รักฉบับใหม่หัวใจ 4 ดวง" ซึ่งทำให้เธอได้รับบทนำในละครสุดสัปดาห์เรื่อง "Smile, You" ในปีเดียวกัน เธอได้รับรางวัลนักแสดงหน้าใหม่ยอดเยี่ยมจาก Korean Association of Film Critics Awards สำหรับการแสดงของเธอในภาพยนตร์ระทึกขวัญลึกลับเรื่อง "White Night"
บทบาทของเธอในภาพยนตร์ตลกโรแมนติกเรื่อง Cyrano Agency ในปี ค.ศ. 2010 ส่งผลให้เธอได้รางวัลนักแสดงหน้าใหม่ยอดเยี่ยมจากเวทีต่าง ๆ
เธอได้รับฉายา "เทพธิดา" จากบรรดาสื่อมวลชน หลังจากเล่นเป็นคู่หมั้นในละคร Midas เธอได้กลับมาแสดงละครแนวโรแมนติกคอมเมดี้ในละครซีรีส์เรื่อง Big ที่เขียนโดย พี่น้องตระกูลฮง ในปี ค.ศ. 2013 เธอได้แสดงในซีรีส์รอมคอมเรื่อง All About My Romance เกี่ยวกับความสัมพันธ์ลับระหว่างนักการเมืองสองคนของสองพรรคการเมืองคู่แข่ง ตามมาด้วย เล่ห์รักยัยตัวร้าย ในปี ค.ศ. 2014 ซึ่งเธอเล่นเป็นตัวละครที่วางแผนจะเอาชนะอดีตสามีของเธอตอนที่เขาประสบความสำเร็จ
เธอได้กลับมาแสดงอีกครั้งในรอบ 3 ปี ในละคร Come Back Mister ทางช่อง เอสบีเอส กับ เรน ซีรีส์เริ่มออกอากาศในเดือนกุมภาพันธ์ ค.ศ. 2016 ซึ่งเธอได้รับการวิจารณ์ในเชิงบวกในผลงานการแสดงของเธอ
ในปี ค.ศ. 2018 เธอกลับมาแสดงละครสุดสัปดาห์เรื่อง Fates & Furies ทางช่อง เอสบีเอส เธอได้กลับมาร่วมงานกับอดีตนักแสดงร่วม จู ซัง-อุค จากเรื่อง เล่ห์รักยัยตัวร้าย อีกครั้งในฐานะนักแสดงนำ ในปี ค.ศ. 2020 เธอได้รับการยอมรับอย่างกว้างขวางในบทบาทของ ซง นา-ฮี ร่วมกับนักแสดง อี ซัง-ย็อบ ในละครสุดสัปดาห์เรื่อง Once Again
ชีวิตส่วนตัว.
ตาของเธอคือ พัก โน-ซู เป็นจิตรกรในยุคหลังจากที่ประเทศเกาหลีประกาศอิสรภาพจากการปกครองของญี่ปุ่น พักเสียชีวิตเมื่อวันที่ 25 กุมภาพันธ์ ค.ศ. 2013 เมื่ออายุ 86 ปี
เธอได้แต่งงานกับนักแสดง อี บย็อง-ฮ็อน เมื่อวันที่ 10 สิงหาคม 2013 ที่ Grand Hyatt Seoul ทั้งคู่ออกเดทกัน ในปี ค.ศ. 2006 แล้วกลับมาคบกันในปี ค.ศ. 2012 เธอได้ให้กำเนิดลูกชายคนแรกของเธอคือ อี จุน-ฮู เมื่อวันที่ 31 มีนาคม ค.ศ. 2015